“Sakitnya Tangan Kena Cengkam. Rupanya “Contraction” Isteri Dah Mula.”  Pesan Suami Ni, Jangan Lupa Buat 6 Perkara Ini Waktu Teman Isteri Tengah ‘Struggle’ Di Labour Room

Saat mahu melahirkan anak, hanya Tuhan yang tahu akan keperitan dan kesakitan yang terpaksa ditanggung oleh sang ibu. Menahan sakit selama 9 bulan dan kini apabila tiba masa melahirkan umpama nyawa dihujung tanduk.

Jika kelahiran itu berjalan lancar maka tidak akan mengambil masa yang lama, namun jika ia mengalami komplikasi, nyawa ibu dan anak jadi taruhan. Kerana itu, suami harus menghargai jasa dan pengorbanan isteri yang bertarung nyawa untuk melahirkan zuriat anda.

“Suami kepada Cik Nora Azni, sila daftar dan masuk labour room”.

Ayat yang dah 3 hari saya tunggu akhirnya kedengaran. Ini kali ketiga dalam hidup, saya akan menghadapi situasi ini.

Kononnya sudah biasa, dalam hati membayangkan nak tenang – tenang je masuk labour room.

Tapi, baru sampai kat pengawal yang jaga dewan bersalin, saya dah terkial – kial nak isi buku pelawat. Tiba – tiba jadi tak reti nak isi ruangan nama, nombor kad pengenalan dan lain – lain. Pengawal tu pun dah pandang semacam je.

Masuk pintu pertama, saya disambut dengan almari baju putih ala – ala baju doktor. Hampir terlupa bab kena pakai baju nie. Baju disarung dengan peluh sejuk yang mula keluar di dahi. “Ko nie dah kenape? Kawal diri tu sikit”, kata saya kepada diri sendiri. Entah kenapa masa ni ada 2 karakter pulak. Haha.. Baju putih yang ketat di ketiak terus saya sarung sambil menuju ke labour room.

Setelah mendapat kebenaran jururawat, saya masuk dan disambut dengan senyuman si isteri. Belum sakit lagi barangkali. Mesti dia lega saya ada.

“Terima kasih abang sebab sentiasa ada dengan sayang”, kata isteriku sambil tersenyum manis. 3 kali dah saya di sini. 3 kali juga isteri saya bakal merasakan kesakitan yang amat sangat. Rasa bersalah ada, rasa kesian pun ada.

Tangan dia sentiasa saya usap. Dia meminta kebenaran untuk tanggalkan tudung. Tadi nampak jugak 2 orang Doktor pelatih lelaki. Awal – awal masuk tadi kami dah pesan dengan nurse yang kami nak Doktor perempuan sahaja. “Boleh, jangan bimbang” katanya.

Kami ditemani dengan bunyi degupan jantung baby dari salah satu alat di dalam dewan bersalin ni. Alhamdulillah aktif bunyinya. Mungkin baby pun tengah bersedia untuk keluar.

“Puan nak makan ubat tahan sakit tak?”, soal seorang nurse yang baru sahaja masuk. Kami pun macam terpinga – pinga sebab bersalin sebelum ni memang tak pernah ada orang tawarkan ubat tahan sakit. Rupanya disebabkan jantung baby ok dan bukaan baru 4cm. Dia tawarkan ubat tu sebab kemungkinan lama lagi tunggu dan nanti bila dah mula sakit, tak boleh dah ambil ubat tu.

Sambil berbual – bual, saya urut – urut badan dan usap kepala isteri untuk beri dia selesa. Sedar – sedar dia dah tidur. Ubat dah berkesan la tu.

Aduhhhh.. Sakitnya tangan kena cengkam. Rupanya “contraction” isteri dah mula. Saya pun mula rekod masa dan jarak masa bila ianya terjadi. Makin lama makin kerap. Makin lama makin panjang. Makin lama nampak makin sakit.

Masa inilah. Memang masa inilah. Kalau tidak datang keinsafan dalam diri, memang hati tu dah mati. Di depan saya, orang yang paling saya cintai sedang mengalami kesakitan yang amat sangat tanpa saya boleh buat apa – apa pun. Sakitnya sehingga air mata dia mengalir. Bila “contraction” itu berhenti, baru dia lega. Besar sungguh pengorbanan isteri. Fikir saya dalam hati.

Alat sedut gas tu dah macam takde kesan. Kesakitan dah terlalu kuat. Saya panggilkan nurse untuk periksa. Masuk seorang Doktor pelatih perempuan untuk periksa laluan. Baru 5cm katenye. Tapi gayanya macam nak bersalin dah. Lepas Doktor pelatih tu keluar, kebetulan ada nurse lain masuk. Saya pujuk nurse tu supaya periksa balik.

“Eh, dah boleh dah ni. 8cm dah tapi kalau pandai teran boleh je, anak ketiga dah kan?”. Datang seorang lagi nurse. Tapi tiba – tiba masuk dua orang Doktor Pelatih lelaki tadi. Saya terus mintak maaf dan maklumkan yang kami nak perempuan sahaja. Mereka berdua pun faham dan meninggalkan kami berempat dalam tu.

Selepas itu saya dan isteri terus fokus. Sebelum ini kami dah rancang strategi teran yang berkesan. Ini semua hasil daripada apa yang kami lalui semasa anak pertama dan kedua. Antara strategi kami :-

1. Jangan angkat punggung. Nanti akan terkoyak.

2. Jangan teran selagi tak dibenarkan nurse. Buang masa dan tenaga.

3. Jangan teran sikit – sikit. Rugi sebab baby akan masuk balik dan keluar sikit je.

4. Teran dengan kuat dan panjang. Biar kurang bilangan teran tapi sepenuh tenaga dan lama – lama. Ini bakal bagi baby keluar dengan cepat dan tanpa sangkut – sangkut.

5. Jangan benarkan nurse buat episiotomi (potong untuk bukaan lebih luas). Saya kena main peranan tegah nurse kalau dia nak potong. Sebab kami yakin kami boleh buat.

6. Set masa bila nak buat “final push”. Masa ni ialah masa untuk teran habis – habisan. Saya akan bagitau dia masanya dah sampai bila kepala baby dah keluar.

Dan seperti yang dirancang, situasi yang sama berlaku. Tapi kali ni nurse dah pegang gunting dan nak potong. Saya tanya “nak potong apa? Jangan !”. Rupanya nurse cakap nak potong tali pusat sebab takut terbelit. Sebab masa kepala dah nak keluar tu, tali pusat dekat sangat dengan kepala baby.

Bila potong je, terus kepala baby senang nak keluar. Saya pun bagitau kat isteri yang inilah masanya. Dia tarik nafas dalam – dalam dan bersama dengan saya, kami sama – sama keluar suara untuk meneran sepanjang yang boleh.

Nurse pada masa itu sentiasa bagi dorongan positif seperti bagus, pandai dan sikit lagi. Saya pulak berada dekat dengan muka isteri. Hanya dia dan saya je dalam dunia kami sendiri, dia tak dengar dah nurse cakap ke atau bunyi lain. Dia teran, saya pun teran. Ini nampak macam takde ape – ape, tapi sebenarnya amat membantu isteri.

Alhamdulillah, dengan hanya 3 kali teran, Daisy Medina dilahirkan. Saya terus peluk isteri saya dan ucapkan terima kasih dan I love you berkali – kali. Ini juga kali pertama saya tak boleh control tangisan saya. Habis basah pipi dia dengan air mata saya. Syukur sangat segalanya selesai dengan selamat.

Cuma kali ni lepas bersalin, isteri muntah – muntah. Bila ditanya, rupanya ianya kesan dari ubat tahan sakit.

Setelah beberapa ketika menemani dan mengelap muntah isteri dan keadaan sudah tenang, saya diminta tunggu di wad. Perjalanan dari labour room sehingga ke tempat menunggu bagaikan sedang berjalan di dalam taman warna warni. Berbunga – bunga hati saya. Saya rasa masa tu juga kalau diukur, kedalaman lesung pipit adalah yang paling dalam dalam sejarah hidup saya. Hehehe..

Jadi, kesimpulannya di sini. Betapa pentingnya kehadiran suami di dewan bersalin.

1. Jangan biarkan isteri anda hadapi saat bersalin bersendirian. Isteri perlukan orang yang paling disayangi di sisi.

2. Wajib jadi penenang kepada isteri. Waktu itu fikiran isteri tidak menentu.

3. Bantu mana yang patut, urut tempat yang lenguh kerana berjam – jam menunggu.

4. Bantu isteri berkomunikasi dengan nurse. Masa tu isteri tengah sakit, suami yang ada kat situ boleh tolong jawab dan tanya info mengenai keadaan isteri dan baby masa tu.

5. Suami wajib jagakan aurat isteri. Bertegas jika perlu. Berlembut jika terpaksa.

6. Ucapan terima kasih dan penghargaan yang spontan sejurus selepas kelahiran baby adalah amat penting. Isteri baru sahaja melalui satu keadaan yang getir dan amat menyakitkan demi kita. Jangan anggap mudah perkara nie.

Semoga dengan penulisan ini dapat memberi sedikit idea mengenai apa yang berlaku di dalam dewan bersalin. Amat baik buat yang belum pernah atau akan melalui saat seperti ini.

Buat yang tidak mampu untuk berada bersama isteri kerana tidak tahan dengan darah, janganlah bersedih. Ini adalah perkara yang di luar kawalan. Berilah sokongan serapat yang boleh.

Buat suami yang tidak dapat bersama isteri kerana bekerja, bertabahlah. Ini ujian buat suami dan isteri. Diharap dengan penulisan ini juga dapat anda faham betapa sakitnya isteri dan betapa isteri memerlukan suaminya pada saat itu. Cubalah sebaik mungkin untuk berada bersama. Rancanglah sehabis baik. In Shaa Allah akan dipermudahkan segala urusan.

Jika anda rasa penulisan ini bermanfaat, silakan SHARE.


Kagum Jiran Pembersih Dan Rajin Hingga Vakum Depan Rumah, Lelaki Ini Ikut Kemas Rumah. Inspirasi!

Semangat kejiranan merupakan aspek penting dalam kehidupan supaya dapat menjalin hubungan yang akrab sesama jiran. Malah ia banyak memberi manfaat kepada kita.

Biarpun kita tinggal di bandar, semangat kejiranan perlu ada supaya saling mengenali antara satu sama lain. Malah bertuah jika mempunyai jiran yang baik, pembersih, rajin dan saling membantu.

Begitulah yang dilalui oleh lelaki ini, saudara Khairul Abdullah atau lebih dikenali sebagai superdaddy. Menerusi perkongsiannya, beliau menyifatkan jirannya yang dilihat sebagai seorang yang rajin dan pembersih.

Kagum dengan sikap jirannya yang berbangsa Cina yang dikenali sebagai Mr Lee, Khairul turut inspirasi untuk mengemas rumah walaupun vakum di laman rumah.

Ikuti perkongsian menarik ini.

Aduhh, jiran aku ni awal-awal pagi tadi dah buat hal.Tak boleh jadi ni, terus aku bawak keluar vakum juga. Mana taknya, nanti dia vakum depan rumah aku wehh. Takkanlah tiap Sabtu aku nak biar dia vakum depan rumah aku.

Jatuhlah air muka aku. Kali ini biar aku sendiri yang vakum. Hahaha, padan muka dia.
Dia takde chance, lalu dia vakum sampai ke seberang jalan sana. Yer rumah yang depan jalan tu pun dia pergi kutip dulu semua daun kering yang luruh pakai tangan okeh dan masukkan dalam plastik. Lepas tu dia vakum.
Rumah depan tu kosong tau, siapa nak sewa mai lekaih. Untung oihh ada jiran macam Mr. Lee ni.

Dia tegur aku sebab nampak aku rajin kemain hari ni.“Wahhh, manyak rajin aah ini hari?”
“Kena rajin oihh, kalau tak nanti you vakum sampai dalam saya punya rumah pulak.”
“Hahaha. Ehhh, itu rumput kecik-kecik kasi cabut ahh. Nanti itu akar besar pecah you punya simen semua. Saya boleh tolong tu.”
Kah kah kah, rumput kecik yang tumbuh celah-celah simen tu pun dia nak cabutkan weh.
Malu lah Superdaddy kalau gini.

Dengan kekuatan luarbiasa yang aku ada pagi ni, habis semua rumput kecik celah simen tu aku cabut semua.Padan muka dia sekali lagi. Untung ada jiran yang bersih gini. Kita pun termotivasi untuk rajin membersih sedetail-detailnya. Thanks Lee for keep inspiring me. Siapa nak jadi jiran kami, datanglah. Yang nak jadi teman serumah,Boleh apply.


‘Hati Remuk Bila Angkat Mayat Mak.”  Biasa Usung Mayat Kemalangan, Kali Ni Angkat Jenazah Ibu Sendiri

Hati anak mana yang tak pilu apabila mengangkat sekujur tubuh insan tersayang yang kaku tidak bernyawa.

“Saya biasa terbabit dengan operasi menyelamat mangsa kemalangan jalan raya dan sudah mengangkat lebih 20 mayat.

“Namun semalam saya terkejut dan bagaikan tidak percaya apabila mengangkat mayat mak sendiri dan memasukkannya ke dalam plastik.

Itu kata-kata Muhammad Farid Arbak, 29 yang merupakan anak kepada Norhamidah Kamar, 59, yang maut dalam kemalangan.

Norhamidah yang bertugas sebagai guru bimbingan dan kaunseling di Sekolah Kebangsaan (SK) Bandar Baru Kuala Selangor dipercayai dalam perjalanan pulang ke rumahnya apabila kenderaan pelbagai guna (MPV) Toyota Avanza dipandu hilang kawalan dan memasuki laluan bertentangan lalu melanggar sebatang pokok.

Muhammad Farid yang bertugas sebagai Pegawai Bomba Bantuan di Balai Bomba dan Penyelamat (BBP) Kuala Selangor berkata, ketika kejadian beliau sedang bertugas sebelum menerima panggilan telefon daripada jiran memaklumkan kemalangan menimpa ibunya.

“Saya bergegas ke tempat kejadian dengan menaiki motosikal. Dalam masa sama, saya berharap mak hanya terbabit kemalangan biasa dan boleh dirawat.

“Sebaik tiba, saya lihat orang sangat ramai menyebabkan saya tinggalkan motosikal kerana tiada ruang untuk lalu.

“Saya lari menuju ke arah mak dan sebaik menghampiri, remuk hati melihat jenazah sudah terbaring di jalan raya dalam keadaan ditutup dengan kain batik.

“Kali terakhir saya bertemu mak di sekolahnya pada waktu pagi (semalam). Kebetulan mak tertinggal teluk itik dan telur masin yang dikirim oleh rakannya.

“Disebabkan tempat kerja saya dengan sekolah mak tidak jauh, saya sempat menghantar pesanan yang diminta,” katanya ketika ditemui di kediamannya di Kampung Sungai Yu

Muhammad Farid berkata, dia tidak dapat menahan sebak apabila masih terngiang-ngiang suara ibunya yang mengejutkannya bersahur pada pagi sebelum kejadian.

“Sehari sebelum itu, kami sekeluarga sempat berbuka puasa bersama dan menunaikan solat sunat Tarawih di surau berhampiran.

“Ramadan tahun ini adalah yang terakhir buat saya bersama mak. Sebagai orang Islam, saya reda dengan ketentuan Ilahi kerana mak bertemu Penciptanya dalam bulan penuh mulia,” katanya yang juga anak ketiga daripada enam beradik.

Jenazah Norhamidah selamat dikebumikan di Tanah Perkuburan Islam Masjid At Taqwa, Kampung Sungai Yu.


Hilangkan Rasa Merenyam Di Wajah & Kegatalan Bahagian Intim Dengan Bahan Ni!

Penjagaan kecantikan wajah dan kesihatan bahagian intim wanita akan lebih mudah dan ringkas dengan lakukan seperti yang dikongsikan oleh Puan Liza Saleh.

Gatal merenyam menyerang! Arggh pasti ramai yang tak selesa bila perkara macam ni melanda, semakin digaru semakin menjadi, lama2 kita sendiri yang makan hati kerana kulit yang digaru melecet, lagi teruk kalau berlaku luka dan terkena jangkitan kuman.

Ok meh saya nak share tips dari otai lama! Yang biasa dengan petua ni pasti dah pernah dengar atau buat, tapi yang hipster2 tu mungkinlah ini baru 1st time uolss nampak tip/petua ni. Petua untuk yang ada masalah gatal di atas dan gatal di bawah.

Ha 2 in 1 saya sediakan, gatal di atas tu apa? Gatal di atas ni adalah gatal merenyam di bahagian muka, mata, telinga, hidung semua tu lah, ia lebih kepada resdung, bila salah makan mulalah menjadi2 gatal tu, bilq bangun tidur mulalah merenyam muka tu, maka molek sangat amalkan tips atau petua ini.

Gatal di bawah? Ok ini bahagian misV wanita ler, biasa kalau ada gatal2 tak selesa tu boleh la cuba ya.

Atasi kegatalan wajah

Beberapa helai daun sirih-diracik kemudian direbus selama 10 minit. Kemudian tutup api dan biarkan selama 2 minit.

Kemudian wapkan muka dengan air rebusan tadi dan pastikan mata dipejam dan sedut wap tadi dengan perlahan-lahan dan hembus melalui mulut.

Lakukan hingga 10 minit dan biarkan berpeluh dan cecair di hidung mengalir, anda akan rasa lega.Cara ini boleh amalkan setiap 2x seminggu.

Manakala untuk memberi rasa kelegaan pada bahagian intim, elok kiranya lakukan bertangas.


“Aku Dah Menang Tadi, Kesian Isteri & Anak-Anak.” Jufferi Jamari Luah Rasa Kecewa

Jaguh silat negara, Al Jufferi Jamari meluahkan rasa sedih dan kecewa kerana tidak dapat menghadiahkan pingat kepada negara serta anak dan isterinya.

Juara dunia 3 kali itu tewas di tangan pesilat Singapura dalam kategori Kelas Putra F. Lebih memeritkan dia terpaksa bertarung dalam kesakitan selepas dibelenggu masalah kecederaan yang belum pulih sepenuhnya semasa menentang lawannya itu.

Beliau mengakui bahawa beliau terpaksa ketepikan rasa sakitnya itu selepas teringat akan anaknya yang menderita sakit kanser.

“Saya kuat sebab anak. Kalau saya sakit bahu, anak saya sakit kanser. Dia lagi kuat, dia budak kan.

“Anak je ada dalam gambaran saya, anak je. Sebab dia sakit. Umur 2,3 tahun dah kena kanser,” ujarnya ketika ditemu bual oleh wartawan Arena.

Sungguhpun tumpas di tangan lawan, namun aksi yang ditonjolkan oleh Al Jufferi Jamari cukup membanggakan kerana berjaya merapatkan mata walaupun pada satu ketika ketinggalan dengan jurang yang agak banyak.

Beliau juga memastikan bahawa lawannya itu terpaksa berhempas pulas ketika menentangnya walaupun dia bertarung dalam kesakitan.Kekalahan tersebut sekali gus menghalang memberikan peluang kepada Pesilat Singapura itu untuk mara ke peringkat separuh akhir.

Sumber: Astroarena


‘Betul-betul Perangai Mak Dia.’ Gambar Anak Ke-2 Syatilla Melvin Buat Ramai Terhibur

Pelakon, Syatilla Melvin mencuri perhatian peminat media sosial selepas berkongsi foto dirinya bersama suami, Shaheizy Sam serta anak-anak di majlis perkahwinan adiknya, Syifa Melvin dengan pemain bola sepak Johor Darul Ta’zim, Safawi Rasid.

“Semua Gambaq Family Dia Macam Tu..”
Menurut Syatilla, dia tidak sangka anak perempuannnya, Sarima Samheizy akan memberikan mimik muka sedemikian dalam semua foto keluarga yang dirakam sepanjang majlis tersebut.

Cetus Rasa Terhibur
Di ruangan komen, rata-rata peminat dilihat memberikan komen yang mencuit hati melihat gelagat Sarima yang dikatakan copy paste sikap ibunya, Syatilla.

Sekadar info, adik kepada Syatilla iaitu Syifa Melvin telah selamat bernikah dengan pemain bola sepak Johor Darul Ta;zim (JDT), Safawi Rasid, malam tadi. Pasangan itu dinikahkan oleh Ustaz Khairil Nizam sambil disaksikan oleh bapa Syatilla dan Syifa sendiri iaitu Amirol Melvin Abdullah.

Artikel Berkaitan


“Jika Inginkan Layanan Umpama Raja, Layanlah Isteri Anda Seperti Permaisuri.” Perkongsian Ini Sungguh Inspirasi Supaya Bahagia Melimpah Ruah.

Setiap pasangan yang berkahwin inginkan kebahagiaan sehingga till jannah, Mengekalkan kebahagiaan rumah tangga tidak semudah yang disangka sekiranya pasangan tidak mengetahui asas kepada kebahagiaan. Setiap pasangan yang mendirikan rumah tangga pasti mengimpikan hubungan yang bahagia dan harmoni.

“Lower Your Expectation”, Kurangkan Jangkaan – Kunci Kebahagiaan Rumah Tangga.

Sebelum kita berkahwin, bermacam-macam jangkaan yang bermain di minda kita dan bakal pasangan. Jarang sekali jangkaan ini dibawa berbincang. Selalunya idea jangkaan dan sangkaan ini datang dari apa yang kita lihat dan baca.

Orang terdekat kita menjadi sumber utama jangkaan tersebut. Seringkali kita lihat yang indah-indah, pasangan suami isteri berpegangan tangan, berjalan seiringan, sudah kahwin beberapa tahun tetapi masih mesra seperti baru lepas berkahwin.

Kemudian kita terlihat pula keluarga yang seronok bersama anak-anak, berjalan sana dan sini menghabiskan masa berkualiti bersama.

Terus di dalam benak fikiran kita mengharapkan perkahwinan kita nanti akan menjadi indah seperti itu. Kita rasakan yang kita pasti akan ada teman buat selama-lamanya.

IMPIAN SEBELUM BERKAHWIN

Jadi, sebelum berkahwin, kita sudah tetapkan jangkaan-jangkaan ini.

1. Kita nak bahagia.
2. Kita nak ditemani sepanjang masa.
3. Kita nak bina keluarga.
4. Kita nak pasangan yang memahami kita.
5. Kita nak pasangan yang melayan kita sentiasa.
6. Kita nak pasangan faham keperluan kita.
7. Kita nak pasangan dengar cakap kita.

Jangkaan-jangkaan ini sebenarnya tidak salah. Cuma masanya tidak sesuai. Kita TAKKAN tahu apa pun yang akan berlaku di masa hadapan. Apa yang kita nampak bukanlah sebenar-benarnya apa yang berlaku.

Sebagai contoh, pasangan yang nampak mesra tadi. Betul kita nampak dia mesra, baik, sayang menyayangi, tetapi kita tak tahu yang mereka mungkin baru lepas mengalami kehilangan atau keguguran. Ujian yang mereka hadapi membuatkan mereka lebih rapat dan kuat. Adakah kita juga akan sebegitu jika diuji dengan kejadian yang sama? Tiada siapa pun boleh tahu.

Mungkin juga pasangan itu saling fahami memahami antara satu sama lain, sentiasa berusaha untuk melayan pasangan mereka dengan baik dan selalu berbincang untuk menyelesaikan apa juga masalah. Adakah kita pasti kita dapat jadi seperti itu? Mungkin ya, mungkin juga tidak.

Ada juga kemungkinan pasangan yang mesra dan gembira itu berjaya melepasi fasa keinsafan apabila salah seorang dari mereka pernah mengkhianati pasangannya tetapi bersungguh-sungguh menyesali perbuatannya dan mereka bersama-sama bina kembali mahligai yang hampir hancur musnah.

Lihat pula keluarga bahagia yang seronok bersama anak-anak bermain bersama, berjalan bersama, menghabiskan masa bersama. Itu yang kita nampak, yang kita tak nampak, mungkin itu sahaja waktu yang mereka ada dalam setahun. Mungkin ibu atau bapa mereka terlalu sibuk, mungkin anak-anak pun terpaksa berkorban kasih sayang sementara menunggu waktu yang seronok itu.

JANGKAAN TIDAK RELEVAN

Nampak tak betapa apa yang kita nampak, membuatkan jangkaan kita semakin tidak relevan?

Kita hanya nampak keputusan, tetapi tidak nampak proses dan halangannya.

Kita nak bahagia, bukan dalam sekelip mata. Bukan selepas terungkapnya “Aku terima nikah..” anda akan terus bahagia. Kadang-kala hari pertama perkahwinan pun kita dah seperti tidak bersetuju dengan pasangan.

Bayangkan hari-hari awal perkahwinan anda. Anda berada di rumah bersama pasangan. Sejurus selepas menikmati hidangan bersama, masa untuk berehat di sofa pula untuk tengok tv. Anda ambil remote tv. Anda pilih apa yang anda nak tengok. Setelah pilihan dibuat, tiba-tiba pasangan anda kata tak nak tengok cerita tu, nak tengok cerita lain. Masa tu anda dah rasa lain. Ade sedikit perasaan tidak puas hati kerana tidak dapat buat apa yang kita nak buat.

Itu sebenarnya proses terawal untuk sampai ke jangkaan kita tadi. Ada orang awal-awal dah gagal. Mula-mula dah merajuk. Masa tu pulak datang masalah untuk memujuk. Tiba-tiba terdetik, “kenapa macam ni? Malasnya nak pujuk”.

Ada pula yang terus berkeras dengan isteri. “I nak tengok cerita ni, boleh tak jangan ganggu?” Minggu pertama perkahwinan ni. Nampak macam tiada apa-apa kan? Tetapi ada hati yang sedikit terluka pada waktu ini.

Ada orang jangka yang mereka akan sentiasa ditemani pasangan. Sentiasa nak berpegang tangan, nak berpeluk mesra. Sedangkan realitinya bukan mudah sebenarnya. Ada yang kena pergi kerja. Ada yang balik kerja kepenatan menghadap kerja dan kesesakan semasa pulang. Bila balik kerja dan terus tidur, si isteri jadi tak puas hati. Menyampah. “Abang ni, balik kerja je terus tidur, takde masa dengan sayang pun”. Si suami pun jadi tekanan, badan dah tak larat tapi masih kena buka mata memberi perhatian dan masa untuk pasangan.

Ada suami menjangkakan dia akan dilayan seperti Raja selepas berkahwin. Makannya, pakainya semua diuruskan isteri. Bila ada kekurangan, terus rasa tak puas hati dan marah. Yang paling menyedihkan bila jangkaan itu meracuni fikiran sehingga terkeluar “Apa gunanya aku kahwin dengan kau kalau masak pun tak pandai?”. Alangkah sedihnya.

Ada yang menjangkakan lepas kahwin je pasti akan ada anak. Kadangkala rezeki itu tiada pada kita. Mendapat cahaya mata bukanlah 100% kerja kita. Kita tak tahu sebelum ini kita ada masalah atau tidak. Jadi, jika keadaan ini berteruskan, perlulah berjumpa dengan pakar. Minda perlu dibuka untuk menerima kenyataan jika ada masalah di pihak sendiri atau pasangan. Jangan sesekali menyalahkan pasangan. Ini adalah satu perbuatan terkutuk yang sangat menyedihkan.

Yang selalu menyebabkan masalah apabila ada jangkaan yang segala hobi dan kegemaran sebelum kahwin tidak akan terusik langsung selepas berkahwin. Yang disukai wajib kekal. Pasangan wajib faham minat kita. Pasangan wajib beri kita ruang sepenuhnya untuk buat apa yang kita gemari. Realitinya bukan begini. Langsung tidak sama. Banyak proses yang perlu dilalui sebelum sampai ke tahap ini dan kadangkala ianya tidak akan dapat sepenuhnya.

Jika sebelum ini kita jangkakan yang kita akan sentiasa ditemani pasangan. Bila tak dapat “sentiasa” itu pastinya akan buat kita tak puas hati kan? Kurangkan jangkaan tu. Dari sentiasa, jadikan ia “bila ada kesempatan” atau “bila waktunya sesuai”. Jadi, bila pasangan terlalu penat atau terlalu sibuk, kita akan faham dan tiada perasaan tidak puas hati kerana tidak dapat apa yang kita jangkakan.

Jika sebelum ini kita jangkakan akan dilayan sepenuhnya seperti seorang Raja. Kurangkan tahap jangkaan itu. Anggap sahaja yang kita akan dilayan setimpal dengan layanan yang kita beri pada pasangan. Jika kita mampu beri lebih, tak salah kita inginkan lebih dari pasangan. Ingat ayat ini sampai bila-bila ye.

“Jika inginkan layanan Umpama Raja, layanlah isteri anda seperti Permaisuri”

“Jika inginkan layanan bak Permaisuri, layanlah suami anda seperti Raja”

Bab anak pula, tolonglah faham yang rezeki itu datangnya dari Allah S.W.T. Bukan sepenuhnya atas usaha kita sebagai manusia. Tetapi jika kita mampu berusaha tetapi kita tak lakukannya, itu memang silap kita. Jangan salahkan Tuhan. Sebagai contoh, bertahun-tahun cuba untuk dapat anak tetapi gagal, kenapa masih berkeras tidak mahu pergi periksa? Dalam badan kita, kita tidak akan tahu masalah dia selagi tidak diperiksa oleh pakar. Alternatif lain juga ada jika mahu cuba. Pergilah berjumpa Doktor yang pakar di dalam bidang ini. Perlu ada usaha dan ikhtiar. Apabila selesai bahagian kita, barulah kita berserah pada yang Esa.

APA YANG HARUS KENA BUAT SUPAYA BAHAGIA MELIMPAH UNTUK KURANGKAN EXPECTATION

Kurangkan jangkaan juga boleh dilakukan kepada banyak perkara lain. Contohnya :

1. Masakan. Isteri kita bukan Chef ternama, kalau ada kurang garam atau terlebih pedas itu janganlah terus marah. Kurangkan jangkaan dapat mengurangkan rasa tidak puas hati itu. Anggap sahaja kita beruntung ada isteri tolong masak, ramai lagi kat luar sana yang masih makan di kedai setiap hari.

2. Rupa paras. Kenapa perlu letak standard yang terlalu tinggi buat pasangan kita? Kenapa kita letak jangkaan yang pasangan kita mesti lebih atau secantik isteri orang lain? Kenapa perlu letak jangkaan yang suami kita tidak setampan suami orang lain? Jika kita kurangkan jangkaan, pastinya kita akan lebih tenang dan redha. Isteri aku cantik sangat untuk aku. Suami aku cukup tampan untuk aku.

3. Kebersihan rumah. Jika jangkaan yang rumah sentiasa perlu kemas, perlu bantu sekali. Tak boleh harapkan isteri sahaja. Bukan mudah untuk kekalkan kekemasan rumah, apa tah lagi jika ada anak kecil. Jika kita tak mampu nak bantu, jangan letak jangkaan itu terlalu tinggi. Cukup sekadar ianya kemas apabila kita dapat bantu atau bila isteri kita ada kesempatan untuk kemas. Kan lebih baik begitu?

4. Hobi. Tolak ansur dan rendahkan jangkaan. Selepas kahwin dan sebelum kahwin tak boleh sama. Sebelum kahwin, kita seorang. Kita hanya fikir diri kita. Kita hanya bertanggungjawab di atas diri kita sahaja. Selepas kahwin, semuanya bertambah. Lebih tanggungjawab, lebih keutamaan pada benda lain, lebih masa untuk perkara-perkara lain. Perlu faham bab ini. Kenapa berkeras untuk menjalani hidup seperti seorang bujang atau dara sedangkan anda sudah berkahwin? Anggap sahaja hobi dan kegemaran itu boleh dibuat apabila masa dan kemampuan itu ada.

5. Pakaian. Jangan anggap semuanya akan sentiasa ada tersedia bergosok dan berlipat. Kita bukan hidup dalam dobi, tetapi di rumah dengan manusia biasa. Bila baju ronyok sedikit, janganlah masam muka. Gosoklah sendiri atau pujuk isteri supaya gosokkan. Jika tiada baju yang bersih untuk dipakai, ambillah tahu berkenaan basuh baju dan sidai baju. Jangan terus kecewa bila jadi situasi begitu apabila kita langsung tak ambil tahu. Rendahkan jangkaan tu. Isteri itu manusia yang ada perkara lain yang perlu dilakukan. Kadang-kala tidak sempat atau terlupa. Jika tidak dapat bantu, jangan harapkan ianya sentiasa ada.

6. Pasangan dengan minat yang sama. Rugi kalau ada jangkaan sebegini. Manusia itu diciptakan berbeza-beza. Ukuran tinggi pun belum tentu sama, inikan pula hati, perasaan dan minat. Jangan jangka yang pasangan sentiasa akan menyukai apa yang kita rasa. Jangan paksa. Apa sahaja yang terhasil dari paksaan sebenarnya tidak baik. Keikhlasan itu pastinya hilang dan hanya sebelah pihak sahaja yang berpuas hati. Yang pihak satu lagi pastinya akan makan hati. Kurangkan jangkaan dan fahami yang jika pasangan cuba atau boleh toleransi dengan minat kita walau sedikit pun sudah cukup bagus. Barulah kita lebih mudah menerima perbezaan.

7. Bab kejayaan anak. Allahuakbar. Ini sangatlah penting. Kita tengok anak orang lain umur 2 tahun dah boleh bercakap. Kita kecewa. Kita tengok anak orang lain umur 7 tahun dah fasih berbahasa Inggeris, kita kecewa. Kita tengok anak orang lain UPSR 4A, 5A, kita kecewa bila anak kita hanya 1A. Hampir kesemua yang berjaya usaha dia lebih hebat dari yang tidak. Usaha itu pun datang dari anak DAN ibu bapa juga. Kita hanya tahu kejayaan orang, kita tak peduli pun usaha orang tu macam mana.

Kita tak peduli pun berapa banyak masa ibu bapa budak tu beri pada anaknya. Kita tak mampu bagi masa, kita sibuk dengan kerja dan tidak mahu membantu anak, tapi kita jangkakan yang secara magiknya anak kita boleh berjaya. Tak boleh begitu. Rendahkan jangkaan, raikan apa yang dia dapat. Pastinya setimpal dengan apa yang kita beri dan anak itu beri. Kalau dia dapat 1A pun, ucapkan syabas. Jika dia selalu dapat 4D, kalau yang sebenarnya dapat 4C, pujilah dia. Kalau dari kecil lagi kita dah tekan semangat anak kita serendah-rendahnya, bayangkan kehidupan dia di masa akan datang? Kesian sangat.

8. Tahap romantik pasangan. Janganlah setkan jangkaan itu terlalu tinggi. Romantik ni seperti bakat. Ada yang memang semulajadi romantik. Tapi ada yang tidak. Namun, romantik boleh dipupuk dan diusahakan. Rendahkan jangkaan, tetapi pasangan perlu ada usaha untuk menjadi romantik. Janganlah keras kematu je. Senyumlah sedikit. Cuitlah sedikit. Peluklah sedikit. Pujilah sedikit. Tak perlu harap dia jadi super romantik. Dapat dia beri sedikit-sedikit je pun bersyukurlah. Sekurang-kurangnya pasangan mencuba. Raikan usaha itu.

Itulah serba sedikit betapa kurangkan jangkaan atau “Lower Your Expectation” menjadi kunci kepada kebahagiaan rumah tangga.

Tahniah kepada yang membaca penulisan ini sehingga ke tahap ini. Anda sebenarnya insan yang terpilih. Bukan semua mampu.

Semoga penulisan ini memberi manfaat kepada semua. Semoga anda semua menghargai usaha saya menulis artikel ini dengan memberi LIKE, komen dan kongsikan penulisan ini sebanyak yang boleh. Ini akan memberi saya semangat untuk terus menulis. In Shaa Allah.


Lembutkan Hati Anak Degil Dengan Buat Benda Mudah Ni Jer. Wanita Ni Kongsikan Petua Orang Lama, Menarik!

Karenah anak-anak yang sedang membesar adakalanya buat ibu-ibu pening dan tidak tahu bagaimana cara untuk mengawal sikap mereka.

Selain didikan daripada awal dengan menggunakan pelbagai psikologi dalam mendidik akhlak anak, mungkin kaedah tradisional ini boleh dipraktikkan.

PETUA LEMBUTKAN HATI ANAK YANG DEGIL

Nak kongsi petua ni mak saya yang ajarkan. Mak cakap dari orang tua dolu-dolu katanya.

Mak saya pesan lau nak bagi anak dengar kata dan tak melawan cakap orang tua masa sendukkan nasi nak bagi anak makan kepala nasi yang mula-mula senduk tu letak kat atas.

Jangan terus masuk ke pinggan.

Kepala nasi tu lau bagi anak makan bole buat hati anak jadi keras atau degil.

Sendukkan kali kedua barulah letak ke pinggan anak atau suami ye.

Saya amalkan petua mak saya ni setiap hari. Alhamdulillah setakat ni anak-anak dengar kata, tak membuas dan rajin solat.

Mungkin ini hanya petua,
Nak amalkan atau tidak terpulanglah.

Dalam Islam,

Sifat anak-anak ni juga terbentuk daripada makanan yang diorang makan dan sumber makanan tu mestilah halal.

Saya sekadar berkongsi. Maaf jika tak setuju. Tapi hormat jer la petua orang-orang lama yang dah lama makan garam daripada kita kan☺

Lau suka silakan SHARE ye❤


Ibu Anak 7 Ni Buat Jamu Sendiri Untuk Jaga Kesihatan!

Sejak akhir-akhir ini dilihat sudah ramai wanita kembali mengamalkan jamu untuk tujuan penjagaan kecantikan dan kesihatan dalaman. Jamu-jamu yang digunakan ini diperbuat daripada herba-herba terpilih yang berkualiti dan berkhasiat.

Meskipun jamu banyak dijual dipasaran, namun masih ramai juga yang lebih gemar untuk menghasilkannya sendiri. Katanya lebih puas hati di samping lebih diyakini akan penggunaan  bahan-bahan herba yang dicampurkan dalam sesuatu jamu tersebut.

Hal ini juga turut dipraktiskan oleh seorang ibu yang mempunyai tujuh orang anak, menghasilkan sendiri jamu untuk diamalkan secara konsisten agar tubuh badan sihat dan bertenaga. Ikuti perkongsian ibu hebat ini.

Hari ini saya nak kongsi 1 jamu yang mudah disediakan. Bahan-bahannya pula boleh dapat dari dapur sahaja. Murah, jimat dan berkesan inshaAllah yang penting konsisten amalkannya.

Saya baru 55 hari lepas berpantang anak ke-7 dan hampir 2 tahun amalkannya sejak melahirkan anak ke-6. Alhamdulillah serasi dan sangat baik untuk wanita-wanita dalam dan selepas pantang.

Jamu Maajun

Bahan-bahan:

Halia, kunyit, manjakani, bawang putih, habbatussauda, lada hitam dan halba

Langkah demi langkah :

2. Pastikan bawang putih disangai lama sedikit hingga menjadi seperti ini.

3. Masukkan semua yang telah disangai ke dalam bekas.

4. Kemudian kisar bersama dengan halia, kunyit dan manjakani.

5. Sedia untuk dimakan dan selebihnya simpan di dalam bekas yang berpenutup.

Cara makan:
Pagi (before mkn) dan malam (before bed). Gentelkan bulat-bulat macam maajun sebesar saiz ibu jari.

Khasiat:
Panaskan badan ibu dalam pantag, buang angin dalam badan,kecutkan peranakan,sakit badan,kebas kaki,kempis perut,dan lain-lain.

Selamat mencuba.

sumber : Farah Addyan


Jadikan Waktu Makan, Waktu Istimewa Setiap Hari. Keluarga Ini Jadi Contoh Terbaik Untuk Diikuti

Sejak kecil, abu dan ummi saya cukup pantang. Bila waktu makan, ada benda lain yang dihadapkan.

Makan sambil tengok tv.

Makan sambil baca buku.

Dan sekarang makan sambil tengok gajet.

Rata-rata kini dah jadi kebiasaan, bila makan anak disajikan dengan gajet di tangan. Mata di skrin. Tangan suap makanan. Kadang tumpah bertaburan. Mulut kunyah tapi tak tahu pun apa yang dimakan.

Hakikatnya, makan sambil melakukan perkara lain akan menyebabkan kita terbiasa mengamalkan mindless eating.

Makan tapi tak sedar.

Kepuasan makan tak ada. Itu yang kejap lagi asyik lapar dan nak cari benda lain lagi. Kita juga akan terbiasa makan berlebihan disebabkan tak puas makan dan tak sedar berapa banyak kita ambil.

Proses penghadaman tu bukan hanya bermula bila makanan masuk ke mulut tetapi apa yang kita lihat dan bau juga akan sangat memberi impak kepada apa yang kita ambil.

Apabila kami keluar makan di luar, sebelum makanan tiba, memang anak-anak dah tahu kena bawa apa-apa untuk isi masa sementara menunggu.

Tapi gajet memang tak dibenarkan walaupun ada telefon dan tab masing-masing.

It’s a no no.

Waktu makan seharusnya menjadi waktu sekeluarga bonding. Inilah masanya selepas sehari semua bertebaran, waktu makan mengumpulkan kita di satu tempat. Masa ni lah nak catch up cerita seharian dalam hidup anak, apa yang anak lalui dan rasai.

Kalau masing-masing sibuk dengan telefon, esok lusa anak besar, balik kampung ziarah mak ayah pun sibuk dengan telefon. Makan tak tengok wajah mak yang penat masak makanan kegemaran anak.

Bercakap dengan ayah pun dengar tak dengar sebab mata ralit melihat skrin.

Jangan salahkan anak jika besar nanti berkelakuan begitu.

Kerana sejak kecil kita yang didik mereka begitu.

Waktu makan adalah family time!

Pastikan anak duduk di meja makan dan hanya boleh bangun bila seisi keluarga sudah selesai makan.

Siapkan hidangan sama-sama.

Makan sama-sama.

Kemas meja sama-sama.

Sekeluarga bersama buat apa saja.

Percayalah, memori makan beramai-ramai masa kecil tu yang paling dikenang dan disebut-sebut bila besar nanti.

Jangan tunggu anak besar pandai makan baru nak makan bersama.

Ajar dan didik anak sedari kecil, meal time is family time.

Sebab tu orang barat selalu makan letakkan anak di dalam kerusi baby dan biarkan anak teroka apa yang di dalam pinggannya.

Bersepah itu biasa.

Kena mandi dan cuci selepas makan itu biasa.

Tapi sebenarnya itu yang membantu anak makan dengan tertib.

Jika disuap anak makan sambil bermain dan berlari, sampai besar pun anak akan makan sambil berjalan dan tiada tertibnya.

Jadikan waktu makan, waktu istimewa setiap hari.


Wanita Ini Kongsi Cara Paling Mudah Hilangkan Jerawat & Parut Degil. Hanya Guna Buah Tomato Jer, Buat Wajahnya Terus Glowing!

Geramnya bila ada jerawat tiba-tiba muncul di wajah kan. Lagi lagi time raya begini nak berkunjung ke rumah teman dan saudara. Pelbagai cara yang akan dicuba bagi mengatasi masalah tersebut, tetapi lagi bagus jika ia tidak melibatkan belanja yang tinggi.

Bahan-bahan
1 biji buah tomato

Cara membuat:

SELAMAT MENCUBA!

Sekarang ni kan cuaca panas kan kita cuba tips ni sejuk je muka tu best sangat sangat. Try tauu.


“Tiada Gambar Kahwin, Nikah Pun Atas Talian.” Ezlynn Temu Jodoh Dengan Wan Hafizam. Tahniah!

Belum terlewat rasanya untuk mengucapkan tahniah buat pnyanyi, Ezlynn yang selamat bergelar isteri baru-baru ini.

Selepas lebih empat tahun hidup solo, Ezlynn akhirnya bertemu jodoh  dengan Wan Mohd Hafizam Wan Ismail, 45. Pasangan ini selamat diijabkabulkan pada 11 September yang lalu.

Memandangkan masih dalam PKP, Ezlynn atau nama penuhnya, Azline Ariffin melangsungkan pernikahan dengan Wan Hafizam yang juga penderma hati pertama negara secara atas talian.

“Alhamdulilah majlis nikah kami sangat ringkas seiring dengan norma baharu di era pandemik COVID-19 ini. Memang tak ada sebarang majlis keraian.

“Jadi memang tak ada gambar kahwin pun. Nak bergambar sekali pun sebab jauh. Saya dan dia (suami) di Perlis manakala keluarga pula di KL.

“Cukup semua dipermudahkan. Sudah termaktub ikatan rasmi hubungan kami dan semoga berpanjangan sampai ke jannah,” katanya.

Kata penyanyi lagu Hi Hi Bye Bye itu, dia mula mengenali suami ketika sama sama terbabit dengan kerja amal untuk sebuah badan bukan kerajaan (NGO).

“Perkenalan kami berputik begitu saja. Tiada isyarat tertentu. Saya paling tertarik kepada ketulusan hatinya.

“Dia juga sangat menjaga solat, tak lokek membantu orang dan amanah dalam kerjanya,” katanya.

Mengenai status suami, Ezlynn tidak mahu mengulas.

“Saya juga tak mahu nak ulas status suami kerana apa yang lebih utama, kami tak menyembunyikan perkahwinan ini,” katanya.

Ezlynn sebelum ini pernah mendirikan rumah tangga dengan bekas pengurus peribadinya, Adam Fahmy Shamsudin pada 20 November 2011.

Mereka bercerai pada Oktober 2017 dan tidak dikurniakan cahaya mata.

Sementara Wan Hafizam pula mempunyai tiga anak menerusi perkahwinan terdahulu.


“Suami Asyik Dengan Handphone, Isteri Dah Macam Orang Gaji.” Teguran Untuk Ibu Bapa Moden, Deep Perkongsian Ebit Lew Ni!

Asyik melihat HP tanpa hiraukan anak yang meminta perhatian? Malah ada yang sanggup memarahi apabila diganggu.  Tidak hanya di rumah, bahkan di luar ketika makan bersama keluarga atau teman,  tangan galak memicit-micit mahu menumpukan perhatian pada Hp.

Situasi ini bukan perkara baru malah ia adalah gambaran masyarakat sekarang yang hidup bertuankan Hp. Sehinggakan ada yang mengabaikan anak keluarga.

Semasa keluarga sunnah soalan paling banyak dari wanita dan ramai mereka menangis bertanya bagaimana nak tarik perhatian suami supaya suami tidak sibuk tengok whassap dan hp jer? 7pagi keluar rumah balik 7 petang. Tengok hp 8mlm sampai 2 pagi. Betapa mereka rindukan suami yang mereka telah dinikahkan dan yang mereka cintai. Mereka sibuk urus keluarga dan anak-anak 24 jam.

Sampai rumah pegang phone

Sampai rumah sibuk pegang hp. Lepas tu baru sekejap di rumah dah keluar rumah. Asyik mengadap phone jer. Bila panggil suami tak pernah menyahut. Bila bercakap tak mahu dengar. Anak-anak semua kena marah bila ajak bermain. Begitulah sehingga isteri bawa anak-anak tidur. Suami main gadget

Takde langusung bantu kerja rumah. Takde langsung nak gurau-gurau dengan anak. Isteri macam orang gaji. Tidak dibelai,disayangi dan diberi perhatian..

Betapa hebat wanita seperti ini. Wanita bila diambil diakad nikah mereka serahkan semuanya setia buat suaminya sampai mati..ya Allah bantulah wanita yang diuji begini.

Buat suami dan diri saya sendiri. Fikirkanlah isteri berusaha nak menambat hati kita. Kita juga haruslah fikir untuk menambat hati mereka. Menawan hati mereka. Hargai dan sayangi mereka. Beli buku hadis di kedai dan baca bersama isteri dan anak-anak. Al-Quran dan Hadis membuat hidup keluarga kita tenang..rumah kita menjadi seperti Bintang yang bercahaya disisi pe ghuni langit.

Suapkan isteri dan anak

Beli dulang makan bersama-sama satu bekas paling kurang sehari sekali. Suapkan isteri dan anak-anak.. Berkasih sayang semasa makan. Sebuah keluarga selalu bergaduh Nabi saw ajar makan berjemaah. Hati jadi rapat. Makan dan rasa air tangan satu sama lain. Tiada jurang lagi. Rasa satu hati. Satu jiwa. Satu keluarga.

Beli beg, masa bersama keluarga ambil semua hp simpan dalam beg manggakan. Ilmu dan semua cerita boleh bincang bersama keluarga..Allah merahmati keluarga berkasih sayang. Allah beri rezeki melimpah ruah dan rezeki kesihatan dan panjang umur.

Masa berharga bersama keluarga

Waktu Maghrib beli kain kapan balut tv sampai 9.30mlm. Innalilahi wa inna ilaihi rajiun. Itu masa berharga bersama keluarga. Prime time bukan untuk tv tapi untuk kenal Allah dan Nabi saw kepada ahli keluarga melalui Ta’lim dan Majlis ilmu.

Ayah ajar anak-anak bantu ibunya di rumah. Sama-sama gotong royong. Semua orang soleh rajin dan suka memasak. Suka cuci tandas. Suka khidmat. Suka khidmat anak-anak. Suka mudahkan urusan isteri. Suka dahulukan orang lain atas diri sendiri. Inikan pula isteri kita..sentiasa nak gembirakan suami dan anak-anak.

Malam-malam tidurkan anak-anak dengan cerita-cerita Nabi saw sahabat rhum dan kisah teladan.

Menangis depan Allah

Setelah itu belai isteri. Picit dan peluk mereka dan ucap i love u sayang. Terima kasih jadi isteri tercinta. Yang setiap hari berkorban. Seorang ketua tidak akan tidur sehingga memastikan semua ahli keluarganya dengan lena..


Risau Dengan Masalah Rambut Gugur, Ibu Harus Cuba Petua Tradisional Ni. Pasti Tak Menyesal!

Petua tradisional dilihat lebih semulajadi dan bahan-bahan yang digunakan pula mudah didapati di dalam rumah kita sendiri. Contohnya jika ingin merawat rambut yang gugur dan mahukan ianya kekal sihat.

Caranya bagaimana?

Ya, terdapat banyak petua yang boleh diamalkan untuk tujuan penjagaan rambut ini. Di sini disenaraikan untuk dijadikan info dan amalan bersama.

Petua 1: Daun inai

Sejak dulu daun inai memang diakui mempunyai banyak khasiat, khususnya dalam merawat masalah rambut serta kulit kepala. Caranya cukup mudah, hanya perlu kisar atau tumbuk lumat daun inai tersebut dan campur dengan sedikit air untuk menjadi pes.

Kemudian ratakan di seluruh kulit kepala dan biarkan selama 3 jam. Selesai tempoh berkenaan, bilas dengan air bersih dan gunakan perapi. Ulangi langkah ini dua kali seminggu untuk menggalakkan pertumbuhan rambut yang lebih aktif.

Petua 2 : Santan

Gunakan santan untuk menyuburkan rambut dengan cara lumurkan keseluruhan rambut hingga ke kulit kepala bagi mendapatkan hasil yang baik. Kemudian balut rambut dengan tuala dan biarkan sehingga  ½ jam. Kemudian basuh dengan air suam. Amalkannya selama 2 bulan untuk kesannya yang diingini.

Petua 3 : Minyak kelapa

Minyak kelapa juga dapat memberi nutrisi kepada rambut dari dalam sehingga mampu membuatkan rambut berkilat dan lebih sihat. Minyak kelapa adalah perapi semula jadi yang dapat mencegah pertumbuhan rambut rosak.

Untuk mengatasi rambut gugur, lumur minyak kelapa ke rambut hingga mengenai seluruh kulit kepala. Urut kulit kepala selama beberapa minit dan bilas. Mengurut juga membantu melancarkan peredaran darah.

Petua 4 : Daun bunga raya

Ambil beberapa helai daun bunga raya dan lidah buaya. Basuh hingga bersih dan kisarkan hingga hancur. Perap ramuan di atas kepala selama 1 jam. Lakukan 2 kali seminggu. Anda akan memperolehi rambut lebat, hitam dan berkilat semulajadi.

Petua 5 : Kulit tembikai

Ambil kulit tembikai dan gosok pada bahagian kulit kepala. Biarkan ia meresap dan tunggu dalam masa 20 hingga 30 minit. Selepas itu barulah dicuci bersih. Anda hanya perlu amalkan petua ini sekali dalam seminggu.


“Pergi Sekolah Dengan Simple & Seronok!” Hanis Zalikha Kongsi Tip Berguna Untuk Ibu Ayah

Lain orang, lain cara mereka mendidik anak-anak. Kalau ikutkan masa kini, zaman di mana sosial media boleh dijadikan rujukan terutamanya dalam membesarkan anak-anak. Kalau diikutkan, ramai selebriti gemar berkongsi didikan anak-anak mereka di laman sosial masing-masing. Cuma, sesuai untuk kita praktikkan atau tidak sahaja untuk anak-anak.

Tak terkecuali, pelakon dan usahawan, Hanis Zalikha baru-baru ini sempat berkongsi tip anak-anak ke sekolah dalam mood seronok. Kita tahu kan, anak-anak kalau pergi sekolah tu, liat betul nak bangun pagi!

Jadi, jom tengok macam mana usaha Hanis Zalikha dan Hairul Hazreen menjadikan anak-anak rasa nak bangun pergi sekolah tu sesuatu yang fun!

“MasyaAllah alhamdulillah. Pergi sekolah dengan simple & seronok!

“Nombor satu yang mudahkan kami adalah dari bayi dah mulakan rutin tidur awal. Disiplin waktu tidur sampai sebati dengan body clock dan jadi ‘morning person’. So naturally waking up early it’s not a burden for school — and they don’t hate school for it,” tulisnya.

Dalam pada itu, Hanis atau lebih mesra disapa Kek Nis ini turut menyarankan ibu bapa untuk mengajar anak-anak skill bersosial seperti bermain dengan sepupu, anak kawan-kawan, bermain sukan.

“Apa saja yang membiasakan dia dengan komunikasi dunia luar (selain ibu bapa). InsyaAllah ini akan mudahkan transisi nak ‘break the ice’ at school and form friendships.

“Kenal nama kawan anak-anak. Take note bila diorang cerita perihal kawan-kawan dan gunakannya untuk sentiasa up-to-date dalam bersembang dengan anak-anak,” katanya lagi.

Selain itu, sebelum ke sekolah, sama-sama buat persiapan dengan membantu mereka dan buatkan sarapan untuk mereka lebih bersemangat!

“Selalu bersama-sama siap ke sekolah. Buatkan sarapan, bantu persiapan mereka atau ibubapa sendiri hantar ke sekolah. Yang mana mampu, asalkan together ‘getting ready for school’ energy.

“Lower expectation. Terimalah ada hari yang lebih sukar, sebab kita pun liat nak pergi sekolah sometimes. Tapi sehabis baik kawal keadaan dan emosi supaya mood seharian (seisi rumah) tidak terganggu.” tambahnya.

Untuk rekod, Hairul dan Hanis mendirikan rumah tangga pada Jun 2015 dan dikurniakan sepasang cahaya maya iaitu Yusuf Iskandar, 6, dan Alisa Aisyah, 3.


Bantu Melapah Daging Korban, Jangan Dibuat 2 Perkara Ni Agar Niat Baik Tak Jadi Dosa!

Sebagai umat Islam, terdapat banyak perkara yang kita perlu tahu supaya tiada keraguan semasa melakukan ibadah. Salah satunya adalah mengetahui tentang berkaitan pembahagian daging korban.

Umumnya pada hari penyembelihan bintang korban, ramai yang ingin membantu. Ada yang memotong dan melapah daging untuk melancarkan urusan pembahagian daging tersebut. Usaha ini sekali gus dapat juga menambah pahala dengan melakukan kebaikan di hari Raya Korban.

Namun jangan terkejut, perkara yang kita nampak baik untuk kita lakukan tapi tanpa sedar boleh juga mengundang dosa andai anda melakukan perkara-perkara sepertimana yang dikongsikan oleh Prof Madya Dato’ Dr Mohd Asri Zainul Abidin di akaun fbnya.

AWAS! PENCURIAN DAGING KORBAN

Antara dosa yang sering berlaku semasa pengurusan korban ialah mencuri daging korban ataupun bahagian korban. Ini berlaku apabila ada pihak yang mengambil daging korban atau bahagian dari binatang korban tanpa terlebih dahulu meminta izin dari empunya korban.

2. Ambil daging korban atas dasar upah kerja

Biasanya hal ini dilakukan oleh penyembelih, pelapah dan mereka yang terlibat dengan proses pengurusan penyembelihan. Tanpa terlebih dahulu meminta izin dari individu yang melakukan ibadah korban itu, mereka mengambil bahagian korban tersebut. Kadang-kala mereka merasa mereka berhak kerana menolong atau kerana AJK masjid. Sedangkan daging korban tidak boleh dijadikan upah.

Biasanya, mereka akan meletakkan bahagian yang mereka sukai itu berasingan untuk mereka ambil apabila selesai urusan pelapahan haiwan korban. Jika seekor lembu yang dibahagikan tujuh, maka ketika pembahagian dibuat, anggota atau bahagian tertentu telah pun dicuri terlebih dahulu. Walaupun mungkin tuan empunya tidak membuat bantahan, namun itu bukan bererti dia bersetuju memberikan. Mungkin dia malas bergaduh ataupun tidak tahu. Namun perbuatan mengambil daging korban tanpa terlebih dahulu diizinkan oleh empunya, merupakan perbuatan yang haram.

Firman Allah:
ياأَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ

(maksudnya) “Wahai mereka yang beriman, jangan kamu makan harta kamu antara kamu dengan cara yang batil (salah)” (Surah al-Nisa: 29).

Ingatlah, dalam hadis riwayat al-Bukhari dan Muslim, seorang yang menyertai misi jihad bersama Rasulullah s.a.w telah dibunuh. Orang ramai mengucapkan tahniah kerana beliau telah mati syahid (martyrdom). Namun Nabi s.a.w menyebut:

كلا، الذي نَفْسِي بيَدِهِ، إنَّ الشَّمْلَةَ الَّتي أخَذَها يَومَ خَيْبَرَ مِنَ المَغانِمِ، لَمْ تُصِبْها المَقاسِمُ، لَتَشْتَعِلُ عليه نارًا فَلَمّا سَمِعَ ذلكَ النّاسُ جاءَ رَجُلٌ بشِراكٍ – أوْ شِراكَيْنِ – إلى النبيِّ ﷺ، فَقالَ: شِراكٌ مِن نارٍ – أوْ: شِراكانِ مِن نارٍ -.
“Tidak! Sesungguhnya selendang dari harta rampasan perang yang dia ambil pada hari Peperangan Khaibar tanpa pembahagian (yang betul) sedang menyalakan api neraka ke atasnya”. Apabila orang ramai mendengar kenyataan tersebut, maka seorang lelaki datang membawa seutas atau dua utas tali (yang diambil tanpa pembahagian yang diizin) kepada Nabi s. a. w . Baginda bersama: Seutas atau dua utas tali juga (menyebabkan masuk) dalam neraka.

Bayangkan, jika mengambil seutas tali atau sehelai selendang tanpa pembahagian yang diizinkan, masuk neraka. Walaupun individu itu menyertai jihad bersama Nabi s.a.w. Bagaimanakah jika seketul atau satu kilo atau lebih daging?


Suami Kena Tahu Tips Nak Mengurat Hati Isteri. Barulah Hubungan Makin Intim

Fahami kehendak fisiologi isteri. Insyaallah isteri akan tenang dan bahagia. Sebenarnya isteri tidak memerlukan rehat yang banyak untuk mereka bahagia. Sebab itu kita tengok isteri boleh hadap kerja rumah 24jam.

Perhatikan. Dalam masa yang sama mereka boleh buat dua atau tiga kerja. Sambil goreng ikan boleh mandikan anak,boleh basuh pinggan, boleh mop lantai. Boleh bisnes online. Eh siap boleh order barang online depan kuali? Fuh.. hebat الله cipta otak wanita. inilah yang dipanggil ‘otak multitracking’,yakni boleh bagi tumpuan kepada banyak perkara dalam satu masa. Sebab itulah jangan pelik kalau mereka masuk mall rambang mata.

Kenapa Isteri Stres

Tapi.. apa yang buatkan mereka stress? Bukan sebab tidak cukup rehat. Sebab hormon oxytocin mereka turun secara mendadak bila stress. Kenapa stress? Sebab tiada tumpuan,perhatian,belaian dari suami. Hormon cortisol meningkat,mereka akan nampak lesu,kusam,suka makan makanan manis sebab cortisol telah bakar gula dalam darah.

Suami Kena Jadi Pendengar Setia

Rupanya isteri kita ini,apabila mereka penat bukan sahaja perlu rehat,tetapi perlukan belaian,pelukan dan paling penting suami perlu jadi PENDENGAR yang setia. Dengar dengan penuh tumpuan,tatap wajah mereka sambil pegang tangan dan peluk dia dengan erat sambil gosok-gosok belakang mereka. Yes! Waktu ini oxytocin hormone mendadak naik.

sambil peluk dia,bisik ditelinga “Sayang…. bonus abang dah masuk….cakaplah apa sayang nak.”

Peluk Isteri

Jadi para suami rajin-rajinlah peluk isteri bukan sahaja ditempat tidur. Nampak isteri penat pergilah peluk dia,ajak anak peluk sekali. Dalam masa yang sama oxytocin dalam badan lelaki juga akan meningkat. Dengan pelukan kita akan jadi lebih tenang dan boleh buat banyak keputusan yang baik.


Cari Momen Indah Untuk Di Kenang, Sebelum Anak-Anak Dewasa. ‘Touching’ Luahan Ustaz Ini.

Momen membesarkan anak merupakan kenangan yang indah buat setiap ibu bapa. Apabila usia meningkat, anak-anak pula dewasa sudah tentu membina keluarga sendiri. Ketika ini, semua itu akan jadi kenangan.

Begitulah perkongsian ustaz Firdaus Mokhtar mengenai momen kehidupan yang bakal berubah apabila anak-anak  meningkat dewasa.

“Hari ini lah anak-anak nak panjat badan kita pun. Hari ini lah anak-anak nak minta kita buatkan susu. Hari ini lah anak-anak nak minta kita masakkan nasi dan suapkan makan.”

“Hari ini lah anak-anak nak seronok menari-nari tengok kita balik kerja. Hari ini lah anak-anak nak berlari ke pintu bila kita sampai ke rumah. Hari ini lah anak-anak nak kita main kejar kejar dengan dia.”

Hari ini juga mereka akan percaya semua kata-kata kita tanpa sikit pun ragu. Hari ini lah mereka nak bertanya soalan yang tak putus, itu dan ini, biar pun soalan berulang-ulang kali.

Iya, semuanya hari ini. Saat mereka masih lagi kecil dan meletak sepenuhnya kehidupan dengan kita.

Sampai masanya nanti, kita tinggal sendiri. Semua yang anak-anak buat hari ini cuma tinggal kenangan. Suara, ketawa, pergerakan, menangis, berkejar kejar dan segalanya tentang mereka hanya bermain di ingatan kita.

Kawan-kawan,

Hiduplah kita dengan kehidupan hari ini. Cari bahagia yang kita ada saat ini. Selagi boleh bermain dengan anak-anak, mainlah.

Diajak berlari dan berlumba, buatlah. Diminta dimanja sekejap, layanlah. Anak-anak minta dimandikan, buatlah. Entah sampai bila kita punya peluang nak buat semua tu.

Begitulah.

Firdaus Mokhtar,
Banyak juga masa tak guna dengan anak-anak. Kakak pun kejap je dah besar. Allahu.


Sawi Dikisar Bersama Nanas Boleh Jadi Jus Luar Biasa! Elok Sangat Di Amal, Bagi Yang Ada Kolestrol.

Kolesterol yang tinggi antara punca risiko kepada pelbagai penyakit. Pengambilan makanan yang tinggi kolesterol seperti lemak, minyak dan sebagainya antara yang patut dielakkan.

Dalam penyediaan masakan Melayu, kita tidak terlepas daripada mengambil jenis makanan kaya lemak ini dalam menu harian seperti makanan bertumis dan bersantan.  Namun semua ibu harus lebih bijak menyediakan jenis makanan yang lebih sihat dan bebas daripada kolesterol tinggi untuk keluarga.

Pun begitu ada caranya untuk memastikan kolesterol yang tinggi dapat dikurangkan pada kadar yang lebih baik. Saudari Noor Azlina berkongsi caranya untuk mengurangkan kolesterol dengan hanya mengamalkan dua bahan terpilih sahaja.

Menariknya, petua yang dikongsikan olehnya ini merupakan saranan daripada seorang doktor. Jom kita cuba!

Disini Kak Noor nak kongsi ilmu yang Kak Noor sendiri belajar dari seorang doktor, iaitu tip untuk menurunkan kolestrol dengan cepat dan berkesan tanpa mengambil ubat.

Bahan-bahan:
Buah nenas
Sayur sawi

1. Kisar halus dua bahan ini sampai jadi jus.

2. Minum sekali sehari.

3. Amalkan minum jus ini setiap hari.

Insyaallah dengan izinNya, kolesterol akan dapat diturunkan dengan cepat. Insyallah.

Turunkan Kolesterol Tinggi?

#Sayuran Hijau
Selain sawi dan nenas yang dikongsikan wanita ini, sayuran berdaun hijau antara yang disarankan untuk menurunkan kadar kolesterol yang tinggi dalam tubuh. Sayuran berdaun hijau memiliki kandungan antioksidan yang tinggi. Bayam, kacang buncis, kacang panjang dan banyak lagi jenis sayuran hijau antara yang disarankan.

#Kekacang
Walnut, badam dan segala jenis kekacang dapat mengawal kolesterol daripada terus berkumpul di dalam badan. Serat yang tinggi membantu menyingkirkan kolesterol ini.

#Oat
Begitu juga dengan oat. Oat merupakan makanan yang dapat menyerap dan sekaligus menyingkirkan lemak dan kolesterol yang terkumpul di dalam badan. Amalkan oat ini setiap hari.


Anak Bongsu Ridzuan Hashim Terkilan Tak Sempat Belikan Ayah Scooter “Permintaan Terakhir Dia…”

Sedangkan terpisah buat sementara pun boleh terasa kehilangan, apatah lagi orang yang kita sayang pergi selamanya.

Itulah yang dirasai oleh anak bongsu kepada Allahyarham pelakon Ridzuan Hashim, Diyana Ridzuan apabila masdih tidak dapat menerima hakikat bahawa bapa kesayangannya itu sudah pergi meninggalkannya buat selama-lamanya.

Diyana berkongsi di laman instagram miliknya luahan hatinya mengenang kembali segala memori bersama Allahyarham yang meninggal dunia akibat serangan jantung pada pagi Khamis.

Dalam perkongsian tersebut, Diyana berkata dia terkilan kerana tidak sempat menghadiahkan bapanya sebuha skuter elektrik (yang digunakan untuk orang sakit bergerak) seperti mana yang dihajatkan Allahyarham sebelum ini.

“Ayah, princess Diyana rindu ayah sangat-sangat. Nanti Nan jumpa ayah selalu okay? Ayah dah tak penat dah sekarang. Tiada dah ayah call Nana mengadu kaki ayah bengkak-bengkak, ayah sakit perut berak-berak, tiada yah (ayah) and i am happy for you.

“Tapi sorry yah. tak sempat belikan ayah scooter. Itu adalah permintaan terakhir dia sebab dia kata dia malu nak naik kerusi roda atau pakai tongkat” tulis Diyana di ruangan kapsyen.

Dalam perkongsian itu juga, Diyana berkata ayahnya merupakan punca kekuatan untuk dirinya terus bekerja lebih keras sebelum ini demi berbakti kepada Allahyarham.

“Punca kekuatan nana untuk terus bekerja lebih keras hilang yah. Nana selalu penat buat dua tiga kerja sebab nak bagi ayah duit, tapi sekarang semua tu tak berbaloi untuk Nana.

“Lepas ni Nana nak orderkan makanan untuk siapa? Siapa nak makan lontong rojak pagi-pagi? Siapa nak tolong orderkan nasi minang, ikan gulai dan sayur pucuk ubi masak lemak lagi?” luah Diyana lagi.

Allahyarham Ridzuan, 62, menghembuskan nafas terakhir pada pagi Khamis akibat serangan jantung di kediamannya di Bandar Tun Razak, Kuala Lumpur.

Allahyarham yang popular menerusi watak King dalam filem KL Gangster sebelum ini pernah berkahwin dengan pelakon dan pengacara, Didie Alias pada 1991 namun bercerai pada tahun 2002.

Hasil perkahwinan, Allahyarham dikurniakan lima orang anak iaitu Nur Dhaniyah, 30, Mohd Dhanial, Nur Dinie, 27, Nur Dayini, 25, dan Nur Diyana, 24.


Anak Bergaduh Antara Yang Kecil & Yang Besar, Jangan Marah Yang Besar. Deep Perkongsian Ustaz Ni!

Setiap antara kita ada cara dalam mendidik anak-anak dan tidak dinafikan dalam usaha kita sebagai orang tua mengajar anak-anak ini, pasti ada perasaan marah. Apatah lagi perangai anak-anak ini memang menguji kesabaran kita sebagai ibu bapa. Malah menjadi perkara biasa pula bila adik beradik ini sering bergaduh disebabkan perkara yang remeh.

Pun begitu walau dengan kemarahan itu tujuannya baik untuk mendidik, namun dalam emosi marah ada cara dan skil yang perlu dipraktikkan. Agar matlamat kita untuk mendidik itu tercapai dan bukannya apa yang dimarahkan itu seakan mencurah air di daun keladi pada anak-anak.

Ini dijelaskan secara mudah melalui perkongsian daripada Ustaz Khailil Razak, semoga perkongsian ini dapat menjentik hati kita menjadi ibu bapa yang lebih baik dalam mendidik anak-anak. InsyaAllah.

Dulu Masa kecik saya selalu bergaduh dengan abang saya no 5.. Macam anjing dengan kucing.. Ibaratnyee.. Hehe.. Tapi mak saya selalu menangkan abang saya.. Mak selalu marah saya rotan saya.. Pernah sekali saya pernah mencarut.. Kuar perkataan bukan-bukan.. Semoga Allah maafkan saya..Abang-abang pun apa lagi tangkap saya dan mak ambil cili dan cilikan mulut saya.. Perghhh rasa 2 inci laa tebal mulut ni.. Padahal tu salah abang saya.. Bukan salah saya.. Saya rasalah.. Haha..

Satu hari saya duduk dalam satu ceramah parenting daripada satu orang ustaz ni.. Ustaz tu kata “Kalau anak kita bergaduh yang kecil dan besar.. Jangan marah yang besar.. Sebab dia dah besar.. Malu dia depan adik dia dia kena marah.. Tapi marah yang adik.. Nanti abang dia tengok adik dia kena marah si abang akan rasa kesian pada adiknya..”

Saya terus terfikir.. MasyaAllah mak saya tak pernah pun pergi ceramah parenting saya rasa.. Atok-atok nenek kita tak pernah pun pergi kursus sebagainya..

Tapi rupanya mereka ni orang tua-tua masyaAllah cara mereka mendidik menyebabkan kita hari ni jadi “manusia”..

Ada sorang cikgu ni bagitau saya satu lagi ilmu.. Macamana nak kasi anak-anak kita berkasih sayang.. Rupanya dari kecil lagi kita kena latih mereka bagi hadiah sesama dia..” akak.. Ni hadiah adik bagi.. Akak cakap akak sayang adik…” kadang-kadang bagitau jugak kat kakak.. “adik.. Ni kakak ada bagi hadiah..” sebenarnya kita yang bagi hadiah tu.. Tapi gunakan nama anak-anak kita yang bagi.. Nanti mereka sayang antara mereka..

Sedih lihat hari ni.. Kadang-kadang pergi shopping dengan wife tertengok gelagat mak ayah.. Marah anak depan orang ramai.. Cubit lempang depan orang dan depan anak-anak yang lain.. Saya baru faham sebenarnya setiap anak ini ada maruah masing-masing. Jangan jatuh kan air muka anak kita depan anak-anak yang lain supaya mereka saling dapat sayang menyayangi.. Hormat menghormati..

Sebab tu kadang-kadang saya ditanya.. “Anak saya ni makin besar dah makin tak nak ikut kami pergi mana-mana ustaz..budak-budak sekarang..” Bagi saya sama sahaja budak sekarang dan budak dulu.. Tapi bagaimana cara kita mendidik dan suasana yang kita wujudkan di rumah dan di tempat dia belajar..

Anak-anak hari ni lebih suka duduk dengan kawan-kawan mereka sebab kawan-kawan lebih pandai menghargai dirinya berbanding kita ibu bapa hargai anak kita.. Kita lebih suka bercakap dengan talifon dan senyum pada talifon berbanding senyum dan bercakap dengan anak-anak kita.. YaAllah.. Ampuni kami.. Semua salah saya..

Saya pernah di kongsi satu orang pakcik dia suami kepada cikgu kimia saya dulu cikgu Joned Badar.. Pakcik mus ada 11 orang anak lelaki.. Dan semua berjaya macam-macam profession.. MasyaAllah.. Masa kecik anak-anak mereka ni kalau datang raya habis rumah orang dikerjakan.. Pecah sana pecah sini.. Tuan rumah berbulu je tengok.. Tapi pakcik mus ni hanya senyum dan tegur-tegur biasa je.. Tapi lepas balik rumah.. Pakcik mus akan bawa anak dia yang buat salah tadi masuk kereta dan bawa pusing-pusing makan ais krim lepas habis makan dia akan marah dan nasihat anak dia dalam kereta sorang-sorang..

Bukan di hadapan anak-anak yang lain.. MasyaAllah.. Banyak saya belajar dengan pakcik mus..

Kadang-kadang perasan tak.. Kita kata kat anak kita “ibu nak Ahmad balik sebelum pukul 6.30..!” Bila dia balik lewat kita marah mereka kita tengking mereka kita pukul mereka.. Tapi ada masa dia balik lagi awal daripda 6.30 kita lupa nak hargai mereka.. “Bagus anak ibu balik awal.. Anak soleh betul….” Kadang-kadang kita kedekut nak puji anak kita.. Kita lebih suka lihat kebaikan anak orang lain.. Puji anak orang lain berbanding kita puji darah daging kita sendiri.. YaAllah ampuni kami.. Semua salah saya..

YaAllah tuhan kami..maafkan kami..kami bodoh.. Tak pandai jadi ibu dan ayah.. Kami abaikan tanggungjawab kami untuk didik anak kami cara sunnah.. Kami tak kenalkan mereka denganMu dan nabi saw… Maafkan kami yaAllah kami lebih sibuk dengan dunia kami harta kami berbanding didik anak-anak kami jadi seperi sahabah rhum.. YaAllah ajarlah kami jadi ibu dan ayah seperti sahabah RHum.. Wahai Allah tuhan kami.. Janganlah jadikan anak-anak kami sebagai pengahalang pada kami untuk masuk syurgaMu.. Amiiin

Share jika terkesan di hati dan bermanfaat untuk jadi ibu bapa yang baik..

Ustaz Khailil Razak, Motivator Remaja


“Mudah Dijaga, Menyenangkan & Suka Layan Mama.” Kongsi Kisah Anak Perempuan Disleksia, Ucapan DS Shahida Menyentuh Hati

Memiliki anak istimewa adalah satu anugerah buat ibu bapa. Mungkin ramai yang yang sudah sedia maklum, pengasas produk D’Herbs  dato’ Seri Aliff Syukri merupakan penghidap disleksia.

Disleksia bukanlah satu penyakit, tetapi ia merupakan sejenis gangguan yang membuatkan seseorang itu tidak mahir membaca, mengira, menulis dan mengeja.

Kini, anak perempuannya bernama Qadejah  mewarisi genetik tersebut. Semalam genap 9 tahun usia Qadeja atau lebih mesra dengan panggilan Cess. Datin Seri Shahida dalam satu perkongsian menitipkan ucapan istimewa buat puteri perempuan kesayangan keluarga mereka ini.

Dari mengandung,bersalin menjaga….cess anak yg sangat mudah dijaga….menyenangkan pendek kata cuma satu je suara tu nyaring🤣🤣….(mama tahu ikut abah kan).
.
Satu2 nya anak yg bila first time pergi sekolah x menangis……walaupun lepas hantar mama tinggal…..tapi juga anak yg paling suka layan mama,kalau travel cess la org paling sibuk bawa mama punya vitamin dan susu terutama time pregnant penuh beg dia dgn kita punya susu dan ubat!!

Mama doakan cess jadi anak yg solehah berjaya dunia dan akhirat….mudahan mendengar kata dan menjadi wanita yg hebat di sisi Allah SWT..dalam hidup ni x semua orang suka kita..jadi teruskan hidup selagi mana kita tahu apa kita buat tu terbaik utk diri kita🥰🥰


“Anak Pergi Umrah Dia Hantar, Nak Balik Tunggu Kat Airport” Warganet Puji Sharnaaz Ahmad, Gelar Bapa Mithali!

Siapa boleh tahan bila kena berjauhan dari orang yang tersayang kan? Lebih-lebih lagi orang itu darah daging kita. Kalau sehari tak jumpa pun dah terasa, apatah lagi makan masa dua minggu!

Itulah yang dipamerkan oleh ikatan anak dan ayah antara pelakon, Sharnaaz Ahmad dan anaknya, Jebat Jayden yang erat berpelukan seusai anak kesayangannya itu pulang dari umrah.

Perkara itu dikongsikan sendiri oleh Sharnaaz melalui satu perkongsiannya di Instagram baru-baru ini yang kelihatan Jayden begitu manja berada dalam dakapan seolah-olah terubat rindunya untuk bertemu bapanya.

“Above All.. My Love Jebat Jayden,” tulisnya.

Dalam pada itu, ada seorang pengguna TikTok memuat naik video bahawa dia ternampak Sharnaaz yang dilihat menjemput anak tunggalnya di lapangan terbang yang baru sahaja tiba dari Tanah Suci ketika itu. Dalam video tersebut, jelas kelihatan Sharnaaz mendukung anak sulungnya itu ibarat melepas rindu sekian lama tidak berjumpa.

Meninjau di ruangan komen, rata-rata memuji sikap Sharnaaz dan menggelarkannya bapa mithali. Malah, ada yang mengakui sifat baik Sharnaaz ini patut dijadikan contoh pada yang lain.


Rupanya Mudah Pasang ‘Dash Cam’ Depan Belakang Siap Jadi ‘Reverse’ Kamera. Lelaki Ini Tunjukan Caranya, Senang Sangat!

Tidak dinafikan trend memasang kamera papan pemuka atau ‘dash cam wajib ada setiap kenderaan.

Ia boleh menjadi bukti jika berlaku perkara yang tidak dingini seperti kemalangan, perlakuan pemandu-pemandu atas jalan raya pun senang untuk dilihat.

Antara kelebihan bila membeli Dash Cam untuk letak dalam kereta adalah
adalah bukti untuk report polis & tuntutan insurans, boleh leh elak pemandu dari ditipu dan kunci keselamatan semasa tiada dalam kereta jika dash cam yang mempunyai feature ‘mode parking’.

Bagi yang belum mempunyai bajet yang cukup, tak salah membeli dash cam harga murah di kedai bajet. Tak perlu hantar ke kedai, pasang sendiri aje.

Menarik dengan perkongsian ini, seorang lelaki menunjukkan cara memasang dash cam di dalam kenderaannya depan belakang. Sehingga kini jumlah tontonan telah cecah hingga 791K.

Menurutnya dia membeli di kedai bajet iaitu DIY yang menawarkan harga yang murah.  Apa kata lihat cara dia pasang. Rupanya mudah sangat!


Remaja Ini Raih Perhatian Mahasiswa di Univesiti Malaya,Tak Sangka Rupanya Ini Sebabnya.

“Ya, saya datang mendaftar hari ini berseorangan dengan menaiki motosikal dari Putrajaya.”

Siapa sangka pelajar ini yang dikenali sebagai  Lau Lai Kiat datang seorang diri untuk pendaftaran pelajar baru  di Universiti Malaya baru-baru ini.

Tular perkongsian di facebook rasmi Universiti Malaya mengenai kecekalan pelajar yang hadir tanpa ditemani ahli keluarga.

Jati diri yang ditunjukkan pelajar ini mendapat pujian netizen apabila dia mampu berdikari menguruskan sendiri pendaftaran di universiti terkemuka di negara ini.

“Selepas SPM, saya menyambung pengajian di peringkat diploma di sebuah kolej swasta di Kuala Lumpur.”

“Motosikal ini memang saya letak di kawasan parkir Terminal Bersepadu Selatan (TBS), dan saya gunakan setiap kali ‘turun’ KL.”

“Untuk pendaftaran hari ini, saya bermalam di rumah rakan saya di Putrajaya; setelah mengambil motosikal saya di TBS,” katanya memulakan perbualan sambil mengelap peluh di mukanya.

“Saya bercita-cita untuk menceburi bidang perniagaan setelah tamat pengajian nanti.

“Ayah saya yang hanya bekerja sebagai buruh telah bertungkus lumus membesarkan kami adik-beradik, dan sudah tiba masanya saya cuba membalas jasanya,” kata mahasiswa jurusan Pengurusan Sukan ini lagi.

Anak bongsu dari tiga orang adik-beradik ini merupakan yang pertama di kalangan ahli keluarganya yang berjaya menjejakkan kaki ke menara gading.

“Saya memilih UM bukan sahaja kerana percaya dengan kualiti pendidikannya sebagai universiti terbaik negara.”

“Malah saya juga yakin akan menimba pengalaman kehidupan kampus yang menarik dan menyeronokkan,” kata Lai Kiat apabila ditanya mengapa memilih UM sebagai institusi pengajian pilihannya.

“Lagi pun UM di dalam KL, senanglah nak ‘enjoy’ dengan kawan-kawan,” kata bekas murid SMK Seri Tangkak, Johor ini sambil tersenyum penuh makna.

Melihat kami yang masih terpegun dengan keberaniannya menunggang motosikal untuk jarak yang agak jauh dengan membawa beg pakaian dan kelengkapan pengajiannya (ada yang diikat dengan tali di tempat duduk belakang!), penghuni Kolej Kediaman Raja Dr. Nazrin Shah (KK12) ini berkata:

“Abang jangan risau. Saya baru tukar minyak hitam bulan lepas.”

📸 Mohd. Fazli Zainordin


“Nak Mati, Matilah Dalam Keadaan Sudah Ada Keluarga, Sekurang-Kurangnya Ada Orang Nak Uruskan Kita Nanti.” Sebaknya Baca Kisah Lelaki Ini!

Innalillah hi wa inna ilaihi rajiuun.

Kawan kami ini baru sahaja meninggalkan kita semua selepas asar tadi.

Semoga cerita ini ada manfaatnya buat semua dan menjadi pahala buatnya. Semoga Allah mengampunkan segala dosanya serta menempatkannya di kalangan orang beriman dan beramal baik.

Sebelum ini, beliau ada berkongsi satu cerita mengenai rakan baiknya yang diuji setelah bercerai. Al-Fatihah buat arwah dan semoga ditempatkan dikalangan orang yang beriman.

“Sungguh kau nak bercerai?”

Shah hanya diam sahaja. Itu sudah kali ke-4 kami bertemu dan beliau duk bercakap benda yang sama. Anak ada 3 orang. Paling kecil berusia 5 bulan. Dan setiap kali kami berjumpa, itulah soalan saya.

Beliau antara yang selalu bercakap tentang hal isteri yang begitu begini, dan kami yang melepak bersama, akan lawan habis-habisan. Kebanyakkannya adalah perkara yang kecil-kecil sahaja.

Iya dia orang bisnes, nak itu nak ini, namun isteri juga bekerja, jadi tak boleh nak demand banyak hal. Terbaru, hanya kerana isterinya kerap outstation, dan beliau yang kena menguruskan anak-anak, bergaduh. Kecoh sana sini. Beliau pun duduk di hotel tinggalkan anak-anak di rumah emaknya sendiri. Pernah, emaknya juga menelefon saya tanya di mana anaknya. Ah sudah.

Saya dan kawan-kawan pernah beritahu dia, kalau dia ceraikan isterinya, dia rugi besar kerana dari apa yang kami pandang, isterinya amat banyak membantu beliau naik dan menjadi orang hebat seperti hari ini.

Sekitar beberapa minggu selepas itu, jatuh juga talaknya. Dan beliau jadi bujang semula. Facebook, Instagram semuanya berubah. Tak ada lagi gambar anak dan isteri. Paling sedih, dengan kami pun mula renggang. Orang jaga badan, dia jaga badan, konon nak nampak begitu begini di media sosial.

Tup tup, masuk hospital. Terus kami dapat mesej untuk menziarahinya. Kami kawan-kawan yang semakin dilupakan ini, pergi tengok juga. Agak terkejut apabila melihat dia perlu memakai bantuan oksigen, siap ada wayar bagai. Apabila tanya doktor kata begitu begini.

Dan bermulalah drama yang mengubah hidupnya. Bekas isteri yang duk jaga. Ya Rabb. Kami duk tanya keluarganya, rupanya isterinya tak pernah buang keluarga walau dah bercerai. Masih datang ke rumah mentua dan jadi anak yang baik macam biasa. Mentua pun baik melayan dan anggap itu sebagai anak mereka.

Ex-wifenya datang setiap pagi. Bawa baju yang siap basuh, kemas barang, bawa sarapan. Tengah hari datang bawa makanan, petang datang lagi hantar itu ini begitu begini. Tak bersentuh, ada masa tak bercakap langsung.

Kata isterinya, semasa berkahwin, dia selalu dituduh tak buat banyak kerja dalam rumah, jadi dia nak tebus semua itu. Dia sangat sayangkan suaminya, namun suami yang sibuk nak cerai, dia terpaksa telan.

Kawan kami ini semakin teruk sakitnya. Perlu buat pembedahan dan lama tidak dapat hidup macam orang biasa. Makan berbulan. Keluarganya pun susah nak menjaga, lalu ex-wife berhenti kerja semata nak jaga si ex-suami ini. Kami duk baca sahaja dalam group Whatapp penyesalan demi penyesalan yang dia tulis.

Saya tak tahan, saya print screen kasi ke wife dia. Mesej di inbox messengger. Kahkahkah. Lalu isterinya minta saya dan kawan-kawan tanyakan kepada dia, nak tak kalau kahwin semula. Kami pun terus sahaja tanya, dan dia setuju.

Maka, selepas pembedahan, berkahwinlah semula pasangan ini. Dan yang paling gembira ialah anak-anak. Nampak jelas betul anak mereka duk berpelukan beriya. Alhamdulillah alhamdulillah.

Semalam masa nak gerak ke Kuala Perlis, kawan kami ini duk tulis dalam group whatsapp,

“Hargai isteri masing-masing. Kena ingat, isteri ini Allah yang kasi. Kalau dia tak curang, dia tak buat benda tak baik, maka janganlah sentiasa nak cari pasal. Dia perempuan, kita orang lelaki patut lebih matang, lebih relaks, lebih sabar dari mereka. Kalau kita sama naik apabila dia marah, dia merajuk, kita rugi.”

Kami pun membahan ke dia semula. Biasalah kawan-kawan lelaki. Kemain sekarang nasihat. Zaman dulu lupa dia tulis apa. Kikiki.

Kawan kami ini sudah masuk ke stage-4 kansernya. Isterinya sekarang sedang hamil anak ke-4. Dan beliau duk cakap ke kami ini banyak kali,

“Nak mati, matilah dalam keadaan sudah ada keluarga, sekurang-kurangnya ada orang nak uruskan kita nanti. Aku bertuah sebab Allah beri aku peluang baiki dan alhamdulillah, aku berusaha untuk dapatkan anak dan isteri aku memaafkan segala salah silap aku yang dulu.

Kita hidup sekali sahaja, mana yang dapat sakit, akan dapat peluang baiki itu ini. Bayangkan kalau kita ini terus sahaja Allah rentap nyawa, dan kita tak dapat nak repair semuanya.

Pergilah kita dalam keadaan yang sangat teruk. Maka segala dosa pun tak terhapus lalu kita tergantung begitu sahaja. Isteri yang baik, hargai dia, rumah bersepah, anak berlari sana sini, itu bahagia sebenarnya. Yang itu kita tak payah tunjuk di media sosial. Bahagia kita tu, adalah hak peribadi kita, kita simpan dalam poket masing-masing, sebab di poket tersebutlah ada banyaknya berkat dan rezeki.”

Kami semua tak tahu nak balas apa mesej yang beliau duk kata. Sekadar dapat tulis, “semoga kau sihat semula, Shah.”

Saya mesej beliau malam ini. Bertanya khabar, katanya seperti dalam mesej tersebut. Dan saya hanya mampu menangis sendiri.

Ya Rabb,

Begitulah kawan-kawan. Hargai segalanya semasa ada. Semasa susah dan semasa senang. Itulah yang disusun untuk kita. Yang baik, yang indah, tetap ada kelemahan, dan semua itu kita hanya perlu lengkapkan sahaja. Bukan berlawan ego sampai nanti kita yang rugi.

Terima kasih Shah (bukan nama sebenar), jujurnya kami semua belajar dari kau. Terima kasih sangat.

Khairul Hakimin Muhammad,
Semoga baik-baik sahaja.


Ustazah Ini Kongsi Tip Bantu Anak Slow Leaner Untuk Cemerlang Dalam Pembelajaran.

Ramai ibu bapa inginkan anak yang cemerlang tapi ada juga yang memiliki anak sebaliknya.

Anak yang mempunyai masalah pembelajaran seperti slow leaner biasanya akan ketinggalan dalam pembelajaran.

Ustazah ini kongsi tip yang boleh dijadikan panduan.

Saya menerima banyak pertanyaan, bagaimana cara mengendalikan murid ‘Slow Leaner’ cicir atau murid yang mempunyai masalah pembelajaran.

Setiap kali persoalan ini diajukan, saya terbayangkan satu firman Allah SWT. Inilah jawapan padu kepada segala persoalan Sahabat. Baca dan hadamkan. Moga bermanfaat.

Firman Allah SWT dalam Surah al-Baqarah ayat 269 yang bermaksud:

Allah memberi Hikmah kebijaksanaan (Ilmu yang berguna)

Kepada sesiapa yang dikehendakiNYA ( menurut aturan yang ditentukan oleh Allah)

Dan sesiapa yang diberikan hikmah itu maka sesungguhnya ia diberikan kebaikan yang banyak.

Dan tiadalah yang dapat mengambil pengajaran (dan peringatan) melainkan orang-orang yang menggunakan akal fikirannya.

JELAS..

Hanya Allah yang mampu tanamkan benih ilmu dalam hati dan fikiran manusia.

Usaha seorang guru ialah menyampaikan atau memberi tunjuk ajar sebaiknya, soal kepandaian serahlah pada Allah.

Inilah kunci sebenar kepada sifat redha dan menerima segala kelemahan yang ada pada murid.

Ya FATTAH,

Yang maha membuka.
Bukalah pintu hati kami dan anak didik kami untuk menguasai ilmuMU.

Hanya Engkaulah tempat kami menumpahkan kesedihan dan gundah gulana.

Ya ‘ALIIM,

Engkau maha mengetahui hikmah apa yang kami dan anak didik kami akan perolehi,
kurniakanlah kebijaksanaan kepada kami untuk menerima dan menilainya.

IKUTI TIP INI

1. Ilmu itu milik Allah SWT

Allah SWT pernah berfirman dalam surah al-Hadeed ayat 2
Maksudnya “…..Dan DIAlah yang maha berkuasa keatas setiap sesuatu”

Setinggi mana ilmu dan kepakaran yang kita miliki sebagai guru, kena yakin dan percaya semuanya milik Allah SWT.

Jangan pernah merasa kecewa jika penerimaan murid terhadap kemahiran yang kita ajar adalah berbeza-berbeza. Lapangkan fikiran, cikgu sudah menjalankan amanah sebagai pendidik, sedaya upaya membantu memulihkan anak didik yang mempunyai masalah pembelajaran. Akhirnya kembalilah kepada Allah SWT pemilik akal dan hati anak-anak ini untuk menyerapkan dan hadamkan ilmu yang kita ajar.

2. Ta’aruf dan bina keyakinan diri

Biasanya murid Slow Leaner sangat sinonim dengan sikap Introvert ( Senyap dan suka bersendirian) dan Inferior ( Rendah Diri). Perkara paling asas dan utama untuk membantu anak ini adalah bina keyakinan mereka dan beri kekuatan yang selama ini mereka benamkan jauh dari sudut kehidupan.

Carilah apakah punca masalah murid kita. Kelemahan dan kekurangan ini akan menjadi tembok dan penghalang untuk mereka keluar dari kepompong.

Cikgu jadilah hero dan heroin mereka dengan memecahkan tembok yang ada, binalah keyakinan diri mereka untuk menjadi murid yang hebat.

Tidak susah..percayalah, saya pernah bantu murid yang mempunyai rasa rendah diri kerana memiliki sedikit kecacatan pada anggotanya ( tidak sampai OKU), selalu mengasingkan diri dan jarang memberi respon.

Satu hari saya dapat bersendirian dengan anak ini.

Alhamdulillah, semuanya Ilham dan pertolongan dari Allah.
Saya beritahu dia“ Semua yang Allah cipta adalah sempurna, tidak ada kekurangan sedikitpun walaupun manusia memandang kita berbeza. Ingat! Allah hanya menilai kebersihan dan kebaikan hati untuk jadi orang hebat”.

Alhamdulillah, selepas peristiwa itu dia rajin jumpa saya untuk mintak tunjuk ajar..SIMPLE… Inilah permulaan yang kita mahu.

3. Cari kekuatan

Carilah kekuatan yang ada pada mereka, pupuk dan kembangkan. Kekuatan yang ada mampu menjadi baja untuk menyuburkan semangat dan potensi diri.

4. Tenang dan jauhi tekanan

Seorang sahabat pernah meluahkan perasaan. Murid yang diajar hanya dapat menguasai sedikit sahaja kemahiran walaupun berjam-jam mengadap. Esok belum tentu ingat . seperti mencurah ke daun keladi. Merasa sangat sia-sia di atas segala usaha yang dilakukan.

Sikap berputus asa akan menghilangkan rahmat Allah SWT.

Jadi orang yang paling tenang dan penyabar kemudian tunggulah khabar gembira dari Allah.

Percaya atau tidak perasaan tertekan guru menjadi penyumbang utama kepada kemurungan dan melahirkan murid yang tercalar emosinya.

Ajarilah mereka ikut kemampuan, bukan mengejar silibus. Jangan memberi tekanan kepada murid kerana mereka dilahirkan dalam keadaan yang berbeza dengan murid biasa. Terimalah kenyataan itu, jangan samakan dengan murid arus perdana. Abaikan silibus yang bertimbun, ajarlah mereka dengan berhikmah kerana itulah yang tuntut oleh Agama.

Santuni mereka sebaiknya, biasanya murid begini lebih dalam kasih dan sayangnya pada cikgu. Sanggup berkorban, bersusah payah kerana cikgu. Kenali dan bangunkan potensi mereka. Sekalipun mereka tidak boleh jadi pandai, tapi mereka boleh jadi orang baik dan bertanggungjawab dalam masyarakt.

5. Kongsi dengan ibu bapa.

Penting! Siapapun ibu bapa mereka, kongsilah sedikit sebanyak perkembangan anak-anak ini. Cikgu sangat perlukan kesinambungan. Ibu bapa yang mengetahui perkembangan pembelajaran anak mereka akan lebih prihatin dan mengambil berat segala keperluan anak.

Mohon ibu bapa anak-anak ini titipkan doa supaya Allah permudahkan urusan guru mendidik dan menyampaikan ilmu kepada anak mereka.

Cikgu boleh kongsikan doa ini untuk ibu bapa baca:

Setiap pagi sebelum ke sekolah, ibu atau ayah letakkan telapak tangan kanan di ubun-ubun kepala anak kemudian bacalah:

Salawat pada nabi

Ya Qawiyy 3x
Ya ‘Aziiz 3x
Ya Jabbaar 3x
Ya Mutakabbir 3x
Surah As-Syarh 1x

Akhiri dengan salawat

Kemudian sapu muka dan dada anak.

6. Tawakkal

Tawakkal kepada Allah SWT akan menjadikan seorang guru memiliki hati yang kuat dan teguh, sentiasa merasa tenang dengan takdir Allah. Jika menerima kebaikan, tidak lupa untuk bersyukur, jika menerima ujian sentiasa besabar.

Beruntungnya cikgu yang mengajar anak-anak ini, mereka Allah kurniakan akal yang sentiasa berputar, mencetuskan inovasi yang pelbagai, aplikasi teknik-teknik yang pelik tapi luar biasa. Hikmah Allah bagi kita anak-anak syurga ini.

Sumber: Aminah Mat Yusoff


“Janganlah Sindir & Marah Jika Isteri Tertidur Dalam Kereta.” Lelaki Ini Kongsikan Sebabnya Yang Mungkin Ramai Tak tahu!

Ada suami merungut setiap kali menaiki kereta, isteri lebih suka buat ‘taik mata’ atau dengan kata mudah tidur berbanding berbual dengannya.

Mungkin kaum lelaki atau suami tidak tahu, ada sebabnya anda patut biarkan isteri tertidur di dalam kereta.

Moga bermanfaat untuk semua!

Mulanya nampak isteri tertidur saya akan tersenyum sorang-sorang sebab geli hati asal naik kereta mesti tidur.. tapi lama kelamaan jadi kesian.

Kesian kerana saya tahu dia sedang KEPENATAN !

Sebab itu kalau saya nampak isteri tidur saya tak akan kacau dia, saya akan pandu kereta se-slow yang boleh supaya dia tak terkejut. Biarlah kereta belakang nak hon ke beam lampu ke saya tak kisah.

Jika itu caranya untuk kembalikan tenaga isteri maka itu lah yang akan saya buat, walaupun terpaksa tahan malu dan tahan di maki pemandu lain.

Bukan nak manjakan tapi saya tak mahu berkira tidur dengan isteri..

Saya tahu dia bukan suka suka tidur dalam kereta, bukan tak mahu teman kita memandu.

Sebenarnya mata mereka yang tertutup sendiri bukan suka suka tutup. Ini kerana dalam kereta adalah waktu yang paling tenang dan relax bagi kaum ibu.. seperti berada di pulau..

Sebab apa saya kata begitu?

Sebab bila berada di dalam kereta mereka tak nampak timbunan baju yang belum di lipat, baju kotor dalam bakul, mainan yang berselerak dan sinki yang penuh pinggan mangkuk.

Di rumah sukar untuk mereka berehat kerana setiap kali nak lelapkan mata teringat kerja rumah, baru nak terlena anak pula menangis. Selagi berada di rumah minda mereka stuck dekat mode bekerja.

Hanya di dalam kereta sahaja ‘Mind Of State’ mereka boleh tukar ke mode berehat. Barulah minda dan badan mereka boleh rehat dan recharge. Sebab itu ada masa isteri akan ajak kita keluar jalan-jalan sebab nak berehat dalam kereta.

Saya seru para suami di luar sana, jangan lah kita sindir isteri yang mudah tertidur dalam kereta, biarkan dan sokong mereka tidur kerana itu sahaja masa rehat yang mereka ada. Sampai di rumah nanti mereka dah tiada masa rehat.

Bila terlalu penat minda mereka boleh ‘Lost’ dan melepaskan kepenatan kepada anak-anak, suami dan masakan. Mula lah anak selalu kena tengking, suami kena bebel hal kecil je dan masakan jadi tawar kerana deria rasa dah terganggu.

Apa lah sangat lelap 5 minit dalam kereta jika boleh kembalikan tenaga untuk 5 jam.

Tuan tuan, kalau nampak isteri sedang tak keruan dan bad mood sepanjang hari itu adalah tanda mereka sedang kepenatan. Bawa lah mereka jalan-jalan naik kereta supaya mereka boleh kembali bertenaga dan masak lebih sedap..

Mohd Fhais
Tahu betapa sukarnya ada minda seorang wanita, lelaki kalau nampak baju bertimbum masih boleh baring lagi tapi isteri sesak mata nampak baju tak lipat tu.

P/s : Isteri pasti tahu apa yang berlaku pada diri tapi selalunya tak pandai nak luahkan pada pasangan, share je post ini agar mereka faham atau tag nama pasangan nanti pandailah mereka baca.


18 Cadangan Permainan  Supaya Anak Duduk Diam Ketika Menziarah Sanak Saudara Di Hari Raya. Barulah Senang Hati Ibu Ayah!

Bukan mudah nak suruh anak duduk diam atau berkelakuan baik ketika beraya di rumah sanak saudara.

Namun, untuk pastikan anak bersikap baik, puan Ashikin Hashim telah berkongsi cara dengan menyediakan 18 cadangan permainan untuk anak kecil dan besar supaya mereka tidak buat hal atau berbuat bising, malah cara ini juga dapat mengelak daripada perkara yang tidak diingini berlaku. Ikuti tipsnya.

Hai assalamu’alaikum semua. Saya yakin ramai yang dah balik kampung. Siapa yang belum atau yang sempat singgah kedai RM2, boleh la jenguk-jenguk untuk beli permainan atau alat bantu ajar yang boleh kita bawa balik untuk anak. Atau bawa apa yang dah ada kat rumah.

Khaskan satu beg khas utk ini. Senang bawa ke mana-mana. Anak bosan atau elak bosan, elak gaduh, elak mengamuk atau jadi ‘ubat penenang’ anak.

Berikut adalah senarai permainan atau alat bantu ajar wajib bawa masa pulang raya atau ziarah supaya anak behave.

1. Buku cerita – soft books, board books, song books, busy books

2. Mini white board dan marker

3. Buku conteng dan pensel/pen

4. Buku mewarna dan pensel warna

5. Rattle/alat permainan berbunyi untuk bayi

6. Busy board – boleh google apa itu busy board

7. Kompilasi aktiviti dari internet – print dan file kan

8. Buku latihan mudah.

9. Sketch book

10. Buku latihan tulis padam menggunakan marker.

11. Permainan sensori diy – boleh google

12. Rubic Cubic

13. Travel shape sorter

14. Buku teka silang kata

15. Kompilasi teka teki – saya selalu main teka teki dalam kereta

16. Kompilasi pick up line – boleh main dengan family ?

17. Buku cari perkataan tersembunyi (search word)

18. Permainan kamera atau phone kamera lama – anak boleh snap gambar

*puzzle atau lego? Saya cuba elakkan sebab nanti susah nak kemas dan risiko hilang ada.

Semoga bermanfaat ?

Ashikin Hashim
Cikgu Tadika Anak Anda ?


Perut Rasa Kenyang Je Kalau Makan Ni. Taklah Mulut Tu Asyik Nak Mengunyah, Jadi Berat Badan Pun Boleh Maintain!

Usaha untuk turunkan berat badan tak akan berhasil kalau mulut ini asyik hendak mengunyah makanan dek kerana perut mudah sangat terasa lapar.

Oleh itu, tahukah anda ada jenis-jenis makanan tertentu yang dapat memberi rasa kenyang lebih lama dan sesuai sangat untuk dijadikan pilihan makanan bagi ibu-ibu yang ingin berdiet.

Nak tahu apakah makanan tersebut, jom Kita baca perkongsian daripada seorang doktor ini.

ADA KE MAKANAN KURANGKAN LAPAR?

Ini soalan yang bermain dalam otak ramai orang. Makanan apa yang kurangkan rasa lapar. Makan dan rasa kenyangnya lama.

Jadi dah tak rasa nak mengudap atau berjajan lagi. Saya kongsikan 3 makanan yang beri kesan kenyang lama.

1. Kacang cerdik atau pistachio. Jumlah 43 biji. Kajian oleh In U.S. Agricultural Research Service. Tambah cerdik bila makan bukan seperti pendapat kata makan 7 biji kismis jadi cerdik.

Walaupun kecil pistachio kaya dengan fiber. Fiber inilah beri kesan rasa kenyang yang lama. Lebih menarik lagi pistachios ini kaya dengan vitamin B6.

Vitamin B6 ini stabilkan gula dalam darah. B6 juga penting untuk pembentukan hemoglobin darah – yang kerjanya oksigen dalam sel darah merah.

2. Minyak Zaitun. Campurkan dalam makanan yang telah siap dimasak. Bukan masak minyak zaitun.

Kajian dari Technische Universität München (TUM) dan the University of Vienna dapati kesan rasa kenyang atau satiety berlaku apabila neurohormon serotonin juga meningkat di dalam darah. Serotonin adalah hormon yang jaga kestabilan mood, selera, memori dan aktiviti seksual.

Menurut pengkaji rahsianya terletak pada dua jenis bau atau aroma minyak zaitun iaitu Hexanal and E2-Hexanal.

3. Avocado. Ni lah pemenang pertama. Avocado kaya denga lemak sihat dan fiber. Dua anugerah utama sebabkan hormon lapar ghrelin menurun dan malu untuk naik dalam jangka masa panjang.

Lebih menarik lagi avocado sebabkan dua peptide rasa kenyang naik iaitu peptide GLP-1 dan PYY. Detail kajian ini ada dalam Faseb Journal tahun 2017.

Dalam kajian lain yang lebih terkini dan terNow di jurnal Nutrients (2019) pula dapati peserta kajian yang obes hanya rasa lapar selepas 6 jam mengambil avocado.

Ketiga makanan ini antara 3 pemenang awal. Ada lagi makanan lain yang bantu beri rasa kenyang. 3 ini lebih hebat lagi.

Oh ya. Satu perkara hebat tentang avocado. Makan avocado boleh hilang perut mengandung abam abam. Hakak hakak nak badan lentik pun boleh cuba. Kurus secara natural tanpa lapar.


“Pilih ‘Ikat’ Anak-Anak & Isteri Di Rumah.” Suhaimi Saad  Kongsi Sebab Tidak Hantar Anak Ke Sekolah. Nombor 5 Paling Touching!

Berbeza pandangan dan cara didikan, rupa-rupanya Suhaimi memilih untuk tidak menghantar anak-anaknya ke sekolah.

Sebaliknya, bekas anggota kumpulan nasyid In Team, ini  alasan tersendiri memilih untuk tidak menghantar anak-anaknya ke sekolah.

Sebelum ni menurut Suhaimi, dia pernah menghantar anak-anak ke tahfiz.
Tapi disebabkan ada masalah dengan pihak pentadbiran dia menukar anaknya ke tahfiz lain. Di sana anak-anaknya dibuli dan dipukul.

Justeru, Suhaimi memilih untuk  membiarkan anak-anak belajar di rumah.

Suhaimi yang mendirikan rumah tangga bersama Ina Naim dikurniakan empat cahaya mata, Ehmad Hadie El Fardie, 11, dan Sallman El Khoyri, 9, Phyrosh El Fadwah, 7, dan Nurlayla El Ghufrony, 5.

Jika ada kebaikan dan kebenaran,maka ambillah ia sebagai ilmu dan panduan.
Jika ia tidak sesuai,maka tinggalkanlah.
tak perlu kecam.
Kalau nak kecam juga,silakan..tapi bukan di sini.di wall masing masing ya?

Bismillah.
Setiap orang,
Hidup dan beramal dengan ilmu,kepercayaan dan sesuatu yang dia yakini.

ss pernah belajar di tadika,sekolah rendah,sekolah menengah,maahad tahfiz dan universiti.
ss pernah mengajar di beberapa buah sekolah kerajaan dan swasta.

ss pernah tinggal di bandar besar dan pernah tinggal di kawasan pedalaman.

ss dibesarkan oleh seorang guru.
5 dari 8 ahli keluarga ss merupakan guru dan ss juga ada ramai kawan dan kenalan dari kalangan guru.

Dengan pengalaman hidup itulah Allah memberi ilmu,kefahaman dan kepercayaan berbeza ini.

Bukan berniat untuk mengecam,memburuk burukkan atau menghasut orang lain.
Sekadar berkongsi cerita dan rasa dengan harapan tidak timbul lagi persoalan dan spekulasi.

Inilah 7 sebab mengapa ss tidak menghantar anak anak ke sekolah.

1. Sistem Pendidikan.

Sejujurnya,
ss tidak percaya kepada sistem pendidikan yang sedia ada.(minta maaf)

Ia berubah ubah tahun demi tahun.
Seolah olah tidak ada dasar yang jelas.

ss juga melihat ia tidak banyak membantu anak anak ss memahami dan mengamalkan islam dengan baik.
Waktu dan pendedahan untuk mereka memahami Al Quran dan hadis sangat terbatas kerana diisi dengan perkara perkara lain yang kurang perlu.

Al Quran dan hadis sepatutnya bukan saja menjadi perlembagaan,tapi subjek utama dan teras dalam sistem pendidikan negara.

ss juga tidak suka anak anak ss dididik dalam suasana bercampur di antara lelaki dan perempuan dalam satu kelas.
Kebanyakan sekolah agama pun dah guna sistem yang sama.

Dari kecil dibiasakan bercampur lelaki dan perempuan sehingga percampuran tu jadi perkara biasa.
Hasilnya anak anak lelaki dan perempuan hilang rasa malu.
Kesannya mungkin bukan sekarang.nanti..

Kalau kita pernah tersilap dan berdosa,adakah kita mahu anak anak kita juga ikut tersilap dan berdosa?
Kalau ibubapa kita dulu bagi kita makan ubi kayu,takkan kita pun nak bagi ubi kayu pada anak anak,sekurang kurangnya bagilah laksa?

Selagi kita tidak meletakkan itu sebagai teras dalam pendidikan awal,generasi kita akan terus menerus gagal memahami agama dan mengamalkan akhlak yang baik.

Buktinya ada ramai netizen yang pergi ke sekolah,belajar agama,tapi jadi haters dan musuh kepada sesama muslim.

Pergi sekolah,belajar agama,
tapi berwudhuk dan solat pun tidak betul.
Tidak tahu hormat ibubapa dan guru.

Pakai tudung hanya di sekolah saja.

Sekolah agama dan belajar akhlak,tapi makan sambil berjalan dan hisap rokok.

Inilah hasilnya bila akhlak islam tidak dapat difahami dan dihayati dengan sebetulnya.

Akhirnya lahirlah graduan graduan yang bijak pandai dan berkelulusan tapi bila berkerja tidak ada integriti.

Nampak hebat dan berjaya secara luaran,tapi jiwa kosong dan jauh dari agama dan amalan.

Kerana kejayaan telah dipaternkan dan diukur dengan banyaknya A,ada sijil,ada ijazah,ada master dan PHD,ada banyak harta dan tingginya kedudukan dan tangga gaji.

Padahal kejayaan sebenar adalah kemuliaan akhlak dan kehebatan dalam hidup beragama.

Pentingnya pendidikan awal ini kerana ia akan menjadi asas dan dasar pertama yang akan membentuk kefahaman dan pegangan hidup mereka.

2. Tanggungjawab.

Tanggungjawab mendidik atau memberi pendidikan kepada anak anak adalah tanggungjawab ibubapa.
Bukan guru,bukan sekolah.
Sekolah itu platform.guru hanya pembantu.

Allah akan tanya setiap kita bagaimana kita didik anak anak kita.

ss ambil tanggungjawab itu sekadar yang ss mampu.
Tak sempurna,tapi mencuba.

ss percaya tidak semua orang mampu mengajar anak anak sendiri.
Jadi tak perlu kecam.kita lebih kurang sama je.?

Apa yang wajib dalam agama ini adalah belajar,menuntut ilmu.
Memang ramai anak anak yang pergi ke sekolah.tapi adakah semuanya belajar?
Berapa ramai yang tak sampai ke sekolah pun?
Kalau macam tu lebih baik belajar di rumah?

3. Kos.
Perkembangan teknologi dan perubahan zaman membuat ss mengubah cara berfikir.

Dulu kita tidak ada jaringan internet.

Hari ni,
semua ilmu dan informasi boleh didapati hanya di hujung jari.ada handphone,youtube dan google.

Dengan kenaikan harga barang dan kos hidup,ss tidak fikir ss perlu buang duit untuk tol,minyak kereta dan perbelanjaan buku dan keperluan sekolah yang lain.
ss pun bukan orang kaya.

So di rumah boleh belajar.
Di masjid boleh belajar.
Waktu bercuti,di hotel dan di kampung pun boleh belajar.
Kehidupan adalah sekolah yang real.

4. Masa

Bukankah kalian juga merasa bahawa hidup kita terlalu singkat?
ss sangat menyedari hakikat itu.
Bukankah kita banyak membuang masa di atas jalan raya,menunggu di hadapan sekolah dan dalam masa sama ada tugas lain yang tak kurang penting untuk diselesaikan.
ss tidak suka situasi itu.ss pilih untuk mengelak.

Tapi kalau tidak ada pilihan,anggaplah itu sebagai pengorbanan.kita sama sama berkorban.

ss juga fikir,
Sistem pendididkan kita mengambil masa yang lama bagi seseorang pelajar mencapai hasrat dan cita citanya.

Ini kerana setiap pelajar perlu belajar semua perkara dan subjek meskipun yang bukan dalam kemampuan dan minatnya.
Akhirnya dia buat kerja lain.
Belajar engineering,tapi jadi grafik dizainer.

ss beri kebebasan untuk anak anak memilih bidang yang mereka minati.
Kerana minat setiap anak tidak sama.begitu juga bakat dan kemahiran mereka.
Kenapa perlu ikat dan paksa.
Belajar,fokus dan jadilah apa yang kamu suka dan mahu.tapi Al Quran dan sunnah,jangan tinggalkan.

5. Kasih Sayang

Inilah part yang paling touching.
ss percaya bahawa ss akan mati.
Apa pun kata orang,demi Allah ss juga sayang pada isteri dan anak anak ss.
Sayang sampai tak mahu berpisah.
Nak hantar ke sekolah pun tak sanggup.

Anak pindah belajar ke Kelantan,ss dan ina ikut pindah duduk di Kelantan.
Padahal ss orang Pahang..Ina orang Johor.

ss pilih untuk hidup bersama.
Mudah mudahan mati pun bersama,amiiin..
ss mahu lihat mereka membesar depan mata.

Hari ini ramai orang jadi pelik pelik sebab kurang perhatian dan kasih sayang.
kerja jadi lebih utama daripada orang yang kita sayang.
Padahal kita berkerja untuk mereka.
tapi sangat kurang masa bersama mereka.itulah pilihan kita.

Sebelum ni,
ss hantar mereka ke tahfiz.
tapi ada masalah dengan pihak pentadbiran.
ss keluarkan.
Hantar pula ke tahfiz lain.
Mereka dibuli dan dipukul.
ss keluarkan.
Sementara mereka besar dan pandai membawa diri,ss lebih rela melihat mereka belajar di rumah.

ss boleh pantau solat mengaji dan akhlak mereka.alhamdu lillah..itu pun orang tuduh ss macam macam..takpe,ss maafkan.diorang tu bukan tahu semua perkara.

Ramai orang yang bimbang sangat pada nasib anak anak ss kalau ss mati dulu.terima kasih..
ss nak bagitau, Kalau kita hidup lagi 100 tahun pun,belum tentu kita mampu jaga dan tentukan nasib anak anak kita.betul tak?

Berapa ramai anak anak yang rosak akhlak dan agama mereka,derhaka pada ibubapa, padahal mak ayah dia masih hidup lagi.

Hidup kita,
Semua berada dalam genggaman dan pencaturan Allah.
Kalau kita ajar anak anak kita jaga Allah, Allah pasti akan jaga anak anak kita walaupun selepas kita dah tak ada lagi di dunia ni.itu kefahaman ss.

6. Cara Kerja.

Panas,sendu atau beku,
sejak 20 tahun yang lalu,
inilah pekerjaan utama ss.Penyanyi.

Kalau tak kenal,sila taip Suhaimi Saad atau Doa Buat Ibu di ruangan carian Youtube?
Boleh juga la kalau nak taip Inteam – Nur Kasih.

So cara kerja penyanyi ni,tak sama macam cikgu,macam kerja kilang atau kerja pejabat.
Waktu kerja pun tak menentu,cuti pun tak tentu.

Kadang kadang out station 3 hari,5 hari.so ss pilih untuk teruskan kerja ni.sebab ss percaya,inilah rezeki dan minat ss.

Kerja ni tak memudahkan untuk ss hantar dan ambil anak di sekolah.
ss lebih faham keluarga dan kerja ss.so tak perlu susun aturkan.terima kasih.

7. Hadis Akhir Zaman

Beberapa tahun lepas,
ss ada terbaca sebuah hadis tentang Dajjal dan akhir zaman.

Memahami hadis itu,fitnah akhir zaman dan realiti hidup hari ini,ss pilih untuk ‘ikat’ anak anak dan isteri di rumah.
Semoga Allah selamatkan kami daripada tipudaya Dajjal.amiin

Setelah usaha ini,ss serahkan seluruh hidup dan mati ss dan keluarga hanya kepada takdir dan iradat Allah.

Pada hemat ss,
Kalian tidak mampu buat sepertimana yang ss buat.

Tapi sebagai muslim,
Doakanlah yang baik baik,usahakanlah segala yang terbaik dan teruslah berdoa agar Allah memberi kekuatan untuk kita semua kembali beramal dengan cara hidup yang Allah suka dan redha.
WAllahu a’lam

Suhaimi Saad


Hubungan Makin Intim Bila Manjakan Suami. Perkongsian Ini Sungguh Win!

Dalam membentuk keluarga bahagia pastinya perlu ada sikap saling bertolak ansur dalam rumah tangga. Bagi isteri pula, pastinya ada petua untuk memastikan hubungan dengan suami makin intim. Perkongsian  Zarini Jaafar laman facebooknya begitu bermanfaat untuk kebahagian keluarga.

Tips menjadi isteri yang sentiasa menang dan hebat dalam rumahtangga

1. Banyakkan mengalah. Hormati suami.

2. Bila bergaduh, diamkan diri. Sabar tu nanti aku claim dengan Allah.

3. Banyakkan memberi. Beri kasih sayang, beri tenaga, beri bantuan ekonomi.

4. In returns, bukan dari suami, takpe aku buat semua nak claim syurga dari Allah.

5. Manjakan suami, pegi kerja pun sikat rambut dia, siapkan sarapan, siapkan baju,

6. Suami tak nak bantu kerja rumah takpe, saya claim pahala kemudian.

7. Berlumba dekatkan diri dengan Allah. Rebut kasih sayang Allah lebih utama dari suami.

8. Saya buat kerana Allah, bukan kerana awak. Saya buat kerana tanggungjawab saya yang Allah berikan.

9. Suami balik keje, utama kan dia walaupun kita juga bekerja. Balik rumah siapkan makanan, urus rumah supaya sentiasa bersih, kemas, lapang je suami tengok.

10. Buat yang terbaik untuk dia. Sentiasa elak pergaduhan.

11. Elakkan merungut, mengungkit, berkira dalam kerja seharian, membebel, elakkan punca yang boleh cetuskan pergaduhan.

12. Kita penat, kita diam dan sabar.
Kita stress dan tension urus rumah, diam dan sabar

13. Jika suatu hari, kita tetap diuji, kita akan claim. Saya dah buat semua terbaik untuk awak. Jika awak tak boleh hargai maksudnya awak bukan terbaik buat saya.

14. Dari sini, suami akan kesian kan kita dan mula bantu juga kerja rumah dan urusan rumah tangga

Diam dan senyum tu sangat hebat wakkk

Sabar itu juga buahnya sangat manis.

Tak pe, kita uruskan semua. Semoga kita semua akan menang dan dapat peluang ke syurga Allah.

Sumber: FB Zarini jaafar